Kannada-LLM-Labs/Wikipedia-Kn huggingface dataset:
ಆರ್.ಆರ್. ಕಲ್ಲೂರ

ವಿಜಯಪುರ ಜಿಲ್ಲೆಯ ಇಂಡಿ ವಿಧಾನಸಭಾ ಕ್ಷೇತ್ರದಿಂದ 1978ರಲ್ಲಿ ಜನತಾ ಪಕ್ಷದಿಂದ ಆರ್.ಆರ್.ಕಲ್ಲೂರ(ರೇವಣಸಿದ್ದಪ್ಪ ರಾಮಗೊಂಡಪ್ಪ ಕಲ್ಲೂರ) ಅವರು ಆಯ್ಕೆಯಾಗಿ ಪ್ರಪ್ರಥಮ ಬಾರಿಗೆ ವಿಧಾನಸೌಧ ಪ್ರವೇಶಿಸಿದರು. ನಂತರ ಕಾಂಗ್ರೆಸ್‌ನಿಂದ 1983 ಹಾಗೂ 1989ರಲ್ಲಿ ಪುನರಾಯ್ಕೆಯಾಗಿದ್ದರು.

ಪಂಪ್‌ಸೆಟ್ ಕಲ್ಲೂರ

ಆರ್.ಗುಂಡುರಾವರವರು ಮುಖ್ಯಮಂತ್ರಿ ಆಗಿದ್ದ ಸಂದರ್ಭದಲ್ಲಿ ರೈತರ ಪಂಪ್‌ಸೆಟ್‌ಗಳಿಗೆ ವಿದ್ಯುತ್ ಬಿಲ್ ವಿನಾಯ್ತಿ ಮಾಡಿದ್ದರಿಂದಾಗಿ ಜನರಿಂದ ಹಣ ಸಂಗ್ರಹಿಸಿ 9 ಕೆ.ಜಿ. ತೂಕದ ಬೆಳ್ಳಿ ಪಂಪ್‌ಸೆಟ್‌ನ್ನು ಕಾಣಿಕೆ ನೀಡಿ ಸತ್ಕರಿಸಿದ್ದರು. ಈ ಕಾರಣಕ್ಕಾಗಿ ಇಂದಿಗೂ ಕಲ್ಲೂರ ಅವರಿಗೆ </big>ಪಂಪ್‌ಸೆಟ್ ಕಲ್ಲೂರ</big> ಎಂದೇ ಕರೆಯುತ್ತಾರೆ.

ಸಭಾಧ್ಯಕ್ಷರ ಕನ್ನಡ ಹೆಸರು

ಎಸ್.ಎಂ.ಕೃಷ್ಣ ವಿಧಾನ ಸಭಾಧ್ಯಕ್ಷ ಆಗಿದ್ದ ಸಂದರ್ಭದಲ್ಲಿ ಸಭಾಧ್ಯಕ್ಷ ಕಚೇರಿ ಬಲಬದಿಗೆ ಇಂಗ್ಲಿಷ್‌ನಲ್ಲಿ ಮಾತ್ರ ಅವರ ಹೆಸರು ಬರೆಯಲಾಗಿತ್ತು. ಕನ್ನಡದಲ್ಲೂ ಸಭಾಧ್ಯಕ್ಷರ ಹೆಸರು ಬರೆಯಬೇಕೆಂದು ಕಲ್ಲೂರ ಅವರು ಪ್ರತಿಭಟನೆ ಮಾಡಿದ್ದರು. ಅದರ ಫಲವಾಗಿ ಎಡಬದಿ ಗೋಡೆಯಲ್ಲಿ ಸಭಾಧ್ಯಕ್ಷರ ಹೆಸರು ಕನ್ನಡದಲ್ಲಿ ಇಂದಿಗೂ ರಾರಾಜಿಸುತ್ತಿದೆ.

ಜನ ಸೇವಕ

ಕಲ್ಲೂರರವರ ಸೇವೆ ಮತ್ತು ವ್ಯಕ್ತಿತ್ವ ಕುರಿತು ಅಭಿನಂದನಾ ಗ್ರಂಥ ಜನ ಸೇವಕ ಬಿಡುಗಡೆಯಾಗಿದೆ.

ಭೂಸೇನಾ ನಿಗಮದ ಅಧ್ಯಕ್ಷ

1978ರಲ್ಲಿ ಜನತಾ ಪಕ್ಷದಿಂದ ಒಂದು ಬಾರಿ ಹಾಗೂ 1983 ಮತ್ತು 1989ರಲ್ಲಿ ಕಾಂಗ್ರೆಸ್ನಿಂದ ಎರಡು ಬಾರಿ ಶಾಸಕರಾದ ಆರ್.ಆರ್.ಕಲ್ಲೂರರವರು ಭೂಸೇನಾ ನಿಗಮದ ಅಧ್ಯಕ್ಷರಾಗಿದ್ದರು.

ರಾಜಕೀಯ

 1978 ರಲ್ಲಿ ಜನತಾ ಪಕ್ಷದಿಂದ ಶಾಸಕರಾಗಿ ಆಯ್ಕೆಯಾಗಿದ್ದರು.

 1983, 1989ರಲ್ಲಿ ಆರ್.ಆರ್. ಕಲ್ಲೂರ ಶಾಸಕರಾದ ಆಗಿನ ಮುಖ್ಯಮಂತ್ರಿ ಗುಂಡೂರಾವ್‌ಗೆ 9 ಕೆ.ಜಿ. ತೂಕದ ಬೆಳ್ಳಿ ಪಂಪ್‌ಸೆಟ್‌ ನೀಡಿದ ಹೆಗ್ಗಳಿಕೆ ಇವರದ್ದು.

 ಕಾಂಗ್ರೆಸ್ನಿಂದ ೨ ಬಾರಿ ಶಾಸಕರಾದ ಆರ್.ಆರ್.ಕಲ್ಲೂರರವರು 1989ರಲ್ಲಿ ಭೂಸೇನಾ ನಿಗಮ(ಪ್ರಸ್ತುತ ಹೆಸರು : ಕರ್ನಾಟಕ ಗ್ರಾಮೀಣ ಮೂಲಭೂತ ಸೌಕರ್ಯ ಅಭಿವೃದ್ಧಿ ನಿಯಮಿತ)ದ ಅಧ್ಯಕ್ಷರಾಗಿದ್ದರು.

 1967 ಮತ್ತು 1972ರಲ್ಲಿ ಇಂಡಿ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ಸೋತಿದ್ದರು.

ನಿಧನ

ಮಾಜಿ ಶಾಸಕ ಆರ್‌.ಆರ್‌.ಕಲ್ಲೂರ(91) ವಯೋಸಹಜ ಅನಾರೋಗ್ಯದಿಂದ ಗುರುವಾರ ದಿನಾಂಕ: ೧೫ನೇ ಮೇ ೨೦೨೧ರಂದು ನಿಧನರಾದರು.

ಉಲ್ಲೇಖಗಳು

ಬಿಜಾಪುರ ಜಿಲ್ಲೆ
ಕರ್ನಾಟಕದ ವಿಧಾನಸಭಾ ಸದಸ್ಯರು
ನಂಬಿನಾಯಕನಹಳ್ಳಿ

ನಂಬಿನಾಯಕನಹಳ್ಳಿ ಯ ಪುರಾತನ ಹೆಸರು ನಿಮ್ಮನಾಯಕನ ಹಳ್ಳಿ ಯಾಗಿತ್ತು ಮತ್ತು ಇಲ್ಲಿನ ಪಟ್ಟಲದಮ್ಮನ ದೇವಾಲಯ ೧೦೦೦ ವರ್ಷ ಹಳೆಯದು ಇಲ್ಲಿನ ಸುತ್ತಮುತ್ತಲಿನ ಜನರು ಮೂಲ ಬದನಾಳು(ಚಾಮರಾಜನಗರ ಜಿಲ್ಲೆಯ) ನಿಂದ ಬಂದವರು ಬದನಾಳು ನಲ್ಲಿ  ಜನರಿಗೆ ಹಿಂದುಧರ್ಮ ಬದಲಿಸಲು ಕಿರುಕುಳ ಮತ್ತು ಹೆಣ್ಣು ಮಕ್ಕಳ ಅಪಹರಣ ಅತಿ ಹೆಚ್ಚು ಗಾಳಿಯಲ್ಲಿ ಹರಡುವ ಕಾಯಿಲೆ ಹೆಚ್ಚಾಗಿ, ಜನರು ಪಟ್ಟಲದಮ್ಮನ ದೇವಿ ಅನುಗ್ರಹದ ಕಳಸ ತಲೆ ಮೇಲೆ ಇರಿಸಿಕೊಂಡು  ಮಂಡ್ಯ ಜಿಲ್ಲೆಯ ಹಳೆಯ ಹೆಸರು ವಿಷ್ಣುಪುರದ ಭೂಭಾಗ ಸೇರಿವುದರಲ್ಲಿ  ರಾತ್ರಿಯಾಗಿತ್ತು ವಿಶ್ರಾಂತಿಗೆಂದು ದೇವಿ ಕಳಸವನ್ನು ಭೂಸ್ಪರ್ಶವಾಗಿ ಜನರು ನಿದ್ರೆ ಗೆ ಜಾರಿ ಬೆಳಿಗ್ಗೆ ಕಳಸ ನೋಡಿದರೆ ದೇವಿ ಹುತ್ತದ ರೂಪದಲ್ಲಿ ಮುಡಿರುತ್ತದೆ,(ಮೂಲ ದೇವಿಯ ಹುತ್ತ ಈಗಲೂ ಇದೆ)ನಂತರ ಇನ್ನೂ ದೂರ ಕ್ರಮಿಸ ಬೇಕು ಎಂದು ಕೊಂಡಿದ್ದ ಜನರಲ್ಲಿ ಜಗಳವಾಡಿ ಹುತ್ತದ ಮಣ್ಣಿನು ತೆಗೆದು ಕೊಂಡು ಹೋಗಿ ಇವಾಗ ಇರುವ ದೇವಾಲಯದ ಸ್ಥಳದಲ್ಲಿ ದೇವಿ ಹುತ್ತದ ರೂಪದಲ್ಲಿ ನೆಲೆಸಿದ್ದಾಳೆ ಹುತ್ತದ ಮಣ್ಣಿನಿಂದ ಮಾಡಿದ ದೇವಿಯ ವಿಗ್ರಹವಿದ್ದು ಈ ಜಾಗ ನಂಬಿನಾಯಕನ ಹಳ್ಳಿ ಯಾಗಿದೆ. (ಸಂಗ್ರಹ)
ನಂಬಿನಾಯಕನಳ್ಳಿ

ನಂಬಿನಾಯಕನಹಳ್ಳಿ ಯ ಪುರಾತನ ಹೆಸರು ನಿಮ್ಮನಾಯಕನ ಹಳ್ಳಿ ಯಾಗಿತ್ತು ಮತ್ತು ಇಲ್ಲಿನ ಪಟ್ಟಲದಮ್ಮನ ದೇವಾಲಯ ೧೦೦೦ ವರ್ಷ ಹಳೆಯದು ಇಲ್ಲಿನ ಸುತ್ತಮುತ್ತಲಿನ ಜನರು ಮೂಲ ಬದನಾಳು(ಚಾಮರಾಜನಗರ ಜಿಲ್ಲೆಯ) ನಿಂದ ಬಂದವರು ಬದನಾಳು ನಲ್ಲಿ  ಜನರಿಗೆ ಹಿಂದುಧರ್ಮ ಬದಲಿಸಲು ಕಿರುಕುಳ ಮತ್ತು ಹೆಣ್ಣು ಮಕ್ಕಳ ಅಪಹರಣ ಅತಿ ಹೆಚ್ಚು ಗಾಳಿಯಲ್ಲಿ ಹರಡುವ ಕಾಯಿಲೆ ಹೆಚ್ಚಾಗಿ, ಜನರು ಪಟ್ಟಲದಮ್ಮನ ದೇವಿ ಅನುಗ್ರಹದ ಕಳಸ ತಲೆ ಮೇಲೆ ಇರಿಸಿಕೊಂಡು  ಮಂಡ್ಯ ಜಿಲ್ಲೆಯ ಹಳೆಯ ಹೆಸರು ವಿಷ್ಣುಪುರದ ಭೂಭಾಗ ಸೇರಿವುದರಲ್ಲಿ  ರಾತ್ರಿಯಾಗಿತ್ತು ವಿಶ್ರಾಂತಿಗೆಂದು ದೇವಿ ಕಳಸವನ್ನು ಭೂಸ್ಪರ್ಶವಾಗಿ ಜನರು ನಿದ್ರೆ ಗೆ ಜಾರಿ ಬೆಳಿಗ್ಗೆ ಕಳಸ ನೋಡಿದರೆ ದೇವಿ ಹುತ್ತದ ರೂಪದಲ್ಲಿ ಮುಡಿರುತ್ತದೆ,(ಮೂಲ ದೇವಿಯ ಹುತ್ತ ಈಗಲೂ ಇದೆ)ನಂತರ ಇನ್ನೂ ದೂರ ಕ್ರಮಿಸ ಬೇಕು ಎಂದು ಕೊಂಡಿದ್ದ ಜನರಲ್ಲಿ ಜಗಳವಾಡಿ ಹುತ್ತದ ಮಣ್ಣಿನು ತೆಗೆದು ಕೊಂಡು ಹೋಗಿ ಇವಾಗ ಇರುವ ದೇವಾಲಯದ ಸ್ಥಳದಲ್ಲಿ ದೇವಿ ಹುತ್ತದ ರೂಪದಲ್ಲಿ ನೆಲೆಸಿದ್ದಾಳೆ ಹುತ್ತದ ಮಣ್ಣಿನಿಂದ ಮಾಡಿದ ದೇವಿಯ ವಿಗ್ರಹವಿದ್ದು ಈ ಜಾಗ ನಂಬಿನಾಯಕನ ಹಳ್ಳಿ ಯಾಗಿದೆ. (ಸಂಗ್ರಹ)

ಚಾಮರಾಜನಗರ ಜಿಲ್ಲೆ
ಎಸಳು

ಈ ಲೇಖನ ಹೂವಿನ ರಚನೆ ಬಗ್ಗೆ. ಎಸಳು ಶಬ್ದದ ಇನ್ನೊಂದು ಅರ್ಥವಾದ ಬೀಗದ ಕೈ ಬಗ್ಗೆ ಲೇಖನಕ್ಕಾಗಿ ಇಲ್ಲಿ ನೋಡಿ.

ಎಸಳುಗಳು ಹೂವುಗಳ ಸಂತಾನೋತ್ಪತ್ತಿ ಸಂಬಂಧಿ ಭಾಗಗಳನ್ನು ಸುತ್ತುವರಿದ ಮಾರ್ಪಾಡುಗೊಂಡ ಎಲೆಗಳು. ಪರಾಗಸ್ಪರ್ಶಕಗಳನ್ನು ಆಕರ್ಷಿಸಲು ಇವು ಹಲವುವೇಳೆ ಉಜ್ವಲ ಬಣ್ಣಗಳನ್ನು ಹೊಂದಿರುತ್ತವೆ ಅಥವಾ ಅಸಾಮಾನ್ಯ ಆಕಾರವನ್ನು ಹೊಂದಿರುತ್ತವೆ. ಒಂದು ಹೂವಿನ ಎಲ್ಲ ಎಸಳುಗಳನ್ನು ಒಟ್ಟಾಗಿ ಎಸಳು ಸುತ್ತು ಎಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಎಸಳುಗಳ ಜೊತೆಗೆ ಸೆಪಲ್‍ಗಳೆಂದು ಕರೆಯಲ್ಪಡುವ ವಿಶೇಷ ಎಲೆಗಳ ಮತ್ತೊಂದು ಸಮೂಹವು ಇರುತ್ತದೆ. ಇವೆರಡೂ ಒಟ್ಟಾಗಿ ಪುಷ್ಪ ಪಾತ್ರೆಯನ್ನು ರಚಿಸುತ್ತವೆ ಮತ್ತು ಎಸಳು ಸುತ್ತಿನ ತಕ್ಷಣ ಕೆಳಗೆ ಇರುತ್ತವೆ. ಪುಷ್ಪ ಪಾತ್ರೆ ಮತ್ತು ಎಸಳು ಸುತ್ತುಗಳು ಒಟ್ಟಾಗಿ ಪುಷ್ಪದಳವನ್ನು ರಚಿಸುತ್ತವೆ. ಒಂದು ಹೂವಿನ ಎಸಳುಗಳು ಮತ್ತು ಸೆಪಲ್‍ಗಳನ್ನು ವ್ಯತ್ಯಾಸ ಮಾಡುವುದು ಕಷ್ಟವಾದಾಗ, ಅವುಗಳನ್ನು ಒಟ್ಟಾಗಿ ಟೆಪಲ್‍ಗಳೆಂದು ಕರೆಯಲಾಗುತ್ತದೆ. ಸಾಮಾನ್ಯವಾಗಿ ಎಸಳುಗಳು ಪ್ರಾಣಿಗಳಿಂದ ಪರಾಗಸ್ಪರ್ಶ ಮಾಡಲ್ಪಡುವ ಹೂವುಗಳ ಅತ್ಯಂತ ಎದ್ದುಕಾಣುವ ಭಾಗಗಳಾಗಿರುತ್ತವೆಯಾದರೂ, ಹುಲ್ಲುಗಳಂತಹ ಗಾಳಿಯಿಂದ ಪರಾಗಸ್ಪರ್ಶ ಮಾಡಲ್ಪಡುವ ಪ್ರಜಾತಿಗಳು ಬಹಳ ಚಿಕ್ಕ ಎಸಳುಗಳನ್ನು ಹೊಂದಿರುತ್ತವೆ ಅಥವಾ ಅವುಗಳನ್ನು ಸಂಪೂರ್ಣವಾಗಿ ಹೊಂದಿರುವುದೇ ಇಲ್ಲ.

ಪ್ರತ್ಯೇಕ ಟೆಪಲ್‍ಗಳ ಎಸಳು ಸುತ್ತನ್ನು ಅಪೋಪೆಟಲಸ್ ಎಂದು ಕರೆಯಲಾಗುತ್ತದೆ. ಎಸಳು ಸುತ್ತಿನಲ್ಲಿ ಎಸಳುಗಳು ಒಂದರಿಂದ ಮತ್ತೊಂದು ಬೇರೆಬೇರೆಯಾಗಿದ್ದರೆ, ಆ ಸಸ್ಯವನ್ನು ಬಹುದಳೀಯ ಅಥವಾ ಬಿಡುದಳೀಯ ಎಂದು ಕರೆಯಲಾಗುತ್ತದೆ; ಎಸಳುಗಳು ಕನಿಷ್ಠಪಕ್ಷ ಭಾಗಶಃ ಒಟ್ಟಾಗಿ ಒಂದುಗೂಡಿದ್ದರೆ, ಆ ಸಸ್ಯವನ್ನು ಸಂಯುಕ್ತದಳೀಯ ಎಂದು ಕರೆಯಲಾಗುತ್ತದೆ. ಕೆಲವು ಸಸ್ಯಗಳಲ್ಲಿ ಎಸಳು ಸುತ್ತು ಒಂದು ನಳಿಕೆಯನ್ನು ರಚಿಸುತ್ತದೆ.

ಭಿನ್ನ ಪ್ರಜಾತಿಗಳಲ್ಲಿ ಎಸಳುಗಳು ಆಕರ್ಷಕ ರೀತಿಯಲ್ಲಿ ಭಿನ್ನವಾಗಿರಬಹುದು. ಒಂದು ಹೂವಿನಲ್ಲಿನ ಎಸಳುಗಳ ಸಂಖ್ಯೆಯು ಒಂದು ಸಸ್ಯದ ವರ್ಗೀಕರಣದ ಬಗ್ಗೆ ಸುಳಿವುಗಳನ್ನು ನೀಡಬಹುದು. ಉದಾಹರಣೆಗೆ, ಯೂಡಿಕಾಟ್‌ಗಳ ಹೂವುಗಳು ಬಹುತೇಕ ಬಾರಿ ನಾಲ್ಕು ಅಥವಾ ಐದು ಎಸಳುಗಳನ್ನು ಹೊಂದಿರುತ್ತವೆ ಮತ್ತು ಏಕದಳ ಸಸ್ಯದ ಹೂವುಗಳು ಮೂರು ಅಥವಾ ಆರು ಎಸಳುಗಳನ್ನು ಹೊಂದಿರುತ್ತವೆ. ಆದರೆ ಈ ನಿಯಮಕ್ಕೆ ಅನೇಕ ಅಪವಾದಗಳಿವೆ.

ಎಸಳು ಸುತ್ತು ಕೆಂದ್ರಾಪಸರಣವಾಗಿ ಅಥವಾ ಎರಡೂ ಕಡೆಗೆ ಸಮ್ಮಿತೀಯವಾಗಿರಬಹುದು. ಎಲ್ಲ ಎಸಳುಗಳು ಗಾತ್ರ ಮತ್ತು ಆಕಾರದಲ್ಲಿ ಮೂಲಭೂತವಾಗಿ ಸಮಾನವಾಗಿದ್ದರೆ, ಆ ಹೂವನ್ನು ಸುಸಮ್ಮಿತ ಅಥವಾ ಸಮಾನ ವಿಭಾಜ್ಯ ಎಂದು ಹೇಳಲಾಗುತ್ತದೆ. ಅನೇಕ ಹೂವುಗಳು ಕೇವಲ ಒಂದು ಸಮತಲದಲ್ಲಿ ಸಮ್ಮಿತೀಯವಾಗಿರುತ್ತವೆ. ಅವನ್ನು ಅನಿಯತ ಅಥವಾ ಯುಗ್ಮರೂಪಿ ಎಂದು ಹೇಳಲಾಗುತ್ತದೆ.

ಉಲ್ಲೇಖಗಳು

ಸಸ್ಯಶಾಸ್ತ್ರ
ಬೀಗದ ಕೈ

ಬೀಗದ ಕೈಯು ಬೀಗವನ್ನು ನಿರ್ವಹಿಸಲು (ಉದಾಹರಣೆಗೆ ಬೀಗ ಹಾಕಲು ಅಥವಾ ತೆಗೆಯಲು) ಬಳಸಲಾಗುವ ಒಂದು ಸಾಧನ. ಒಂದು ಮಾದರಿ ಬೀಗದ ಕೈಯು ಎರಡು ಭಾಗಗಳನ್ನು ಹೊಂದಿರುವ ಲೋಹದ ಸಣ್ಣ ತುಂಡು. ಆ ಎರಡು ಭಾಗಗಳೆಂದರೆ: ಬಿಟ್ ಅಥವಾ ಬ್ಲೇಡ್, ಇದು ಬೀಗದ ದಾರಿಯೊಳಗೆ ಜಾರುತ್ತದೆ ಮತ್ತು ಭಿನ್ನ ಬೀಗದ ಕೈಗಳ ನಡುವೆ ವ್ಯತ್ಯಾಸ ಮಾಡುತ್ತದೆ; ಮತ್ತು ಉಂಗುರ, ಇದನ್ನು ಚಾಚಿಕೊಂಡಿರುವಂತೆ ಬಿಡಲಾಗುತ್ತದೆ, ಇದನ್ನು ಬಳಸಿ ಬಳಕೆದಾರನು ತಿರುಗುಬಲವನ್ನು ಪ್ರಯೋಗಿಸುತ್ತಾನೆ. ಬೀಗದ ಕೈಯು ಸಾಮಾನ್ಯವಾಗಿ ಒಂದು ನಿರ್ದಿಷ್ಟ ಬೀಗವನ್ನು ಅಥವಾ ಒಂದೇ ಬೀಗದ ಕೈಯಿಂದ ತೆರೆಯಲ್ಪಡುವ ಸಣ್ಣ ಸಂಖ್ಯೆಯ ಬೀಗಗಳನ್ನು ನಿರ್ವಹಿಸಲು ಉದ್ದೇಶಿತವಾಗಿರುತ್ತದೆ, ಹಾಗಾಗಿ ಪ್ರತಿ ಬೀಗಕ್ಕೆ ಒಂದು ಅನನ್ಯ ಬೀಗದ ಕೈಯು ಬೇಕಾಗುತ್ತದೆ. ಬೀಗದ ಕೈಯು ಒಂದು ಭದ್ರಪಡಿಸಿದ ಪ್ರದೇಶಕ್ಕೆ ಪ್ರವೇಶಕ್ಕಾಗಿ ಭದ್ರತಾ ಚಿಹ್ನೆಯಾಗಿ ಕಾರ್ಯನಿರ್ವಹಿಸುತ್ತದೆ; ಕೇವಲ ಸರಿಯಾದ ಬೀಗದ ಕೈಯನ್ನು ಹೊಂದಿರುವ ವ್ಯಕ್ತಿಗಳು ಬೀಗವನ್ನು ತೆರೆದು ಪ್ರವೇಶ ಪಡೆಯಬಹುದು. ಸಾಮಾನ್ಯ ಲೋಹಗಳಲ್ಲಿ ಹಿತ್ತಾಳೆ, ಲೇಪಿತ ಹಿತ್ತಾಳೆ, ನಿಕೆಲ್ ಬೆಳ್ಳಿ, ಮತ್ತು ಉಕ್ಕು ಸೇರಿವೆ.

ಬೀಗದ ಕೈಗಳು ಕಟ್ಟಡಗಳು, ವಾಹನಗಳು ಹಾಗೂ ಕಪಾಟುಗಳು ಅಥವಾ ಅಲಮಾರುಗಳಂತಹ ಭೌತಿಕ ಸ್ವತ್ತುಗಳಿಗೆ ಅಪೂರ್ಣವಾದರೂ ಅಗ್ಗದ, ಪ್ರವೇಶ ನಿಯಂತ್ರಣದ ವಿಧಾನವನ್ನು ಒದಗಿಸುತ್ತವೆ. ವಸ್ತುತಃ, ಬೀಗದ ಕೈಗಳು ಆಧುನಿಕ ಜೀವನದ ಅತ್ಯಗತ್ಯ ಲಕ್ಷಣವಾಗಿವೆ, ಮತ್ತು ವಿಶ್ವದಾದ್ಯಂತ ಸಾಮಾನ್ಯವಾಗಿವೆ. ಜನರು ತಮಗೆ ತಮ್ಮ ದೈನಂದಿನ ಚಟುವಟಿಕೆಗಳಲ್ಲಿ ಬೇಕಾದ ಬೀಗದ ಕೈಗಳ ಸಮೂಹವನ್ನು ತಮ್ಮ ಜೊತೆಗೆ ಒಯ್ಯುವುದು ಸಾಮಾನ್ಯವಾಗಿದೆ. ಇವುಗಳು ಹಲವುವೇಳೆ ಉಂಗುರದಿಂದ ಜೋಡಿಸಲ್ಪಟ್ಟಿರುತ್ತವೆ. ಈ ಉಂಗುರವು ಸೂಸಕಗಳಿಂದ ಅಲಂಕರಿಸಲ್ಪಟ್ಟಿರಬಹುದು. ಇದನ್ನು ಸಾಮಾನ್ಯವಾಗಿ ಕೀಚೇಯ್ನ್ ಎಂದು ಕರೆಯಲಾಗುತ್ತದೆ.

ಪರಿಚಿತವಿರುವ ಅತ್ಯಂತ ಮುಂಚಿನ ಬೀಗ ಮತ್ತು ಬೀಗದ ಕೈ ಸಾಧನವನ್ನು ಪ್ರಾಚೀನ ಅಸ್ಸೀರಿಯದ ರಾಜಧಾನಿಯಾಗಿದ್ದ ನಿನವದ ಅವಶೇಷಗಳಲ್ಲಿ ಪತ್ತೆಹಚ್ಚಲಾಯಿತು. ಇದರಂತಹ ಬೀಗಗಳನ್ನು ನಂತರ ಈಜಿಪ್ಷಿಯನ್ ದಾರುವಿನ ಗೂಟವುಳ್ಳ ಬೀಗವಾಗಿ ಅಭಿವೃದ್ಧಿಗೊಳಿಸಲಾಯಿತು. ಇದು ಚಿಲಕ, ಬಾಗಿಲಿನ ಜೋಡಣೆ, ಮತ್ತು ಬೀಗದ ಕೈಯನ್ನು ಹೊಂದಿತ್ತು. ಬೀಗದ ಕೈಯನ್ನು ಒಳತೂರಿಸಲಾದಾಗ, ಜೋಡಣೆಯೊಳಗಿನ ಗೂಟಗಳನ್ನು ಚಿಲಕದೊಳಗಿನ ಕೊರೆಯಲಾದ ರಂಧ್ರಗಳಿಂದ ಮೇಲೇರಿಸಲಾಗುತ್ತಿತ್ತು, ಮತ್ತು ಇದರಿಂದ ಅದಕ್ಕೆ ಚಲಿಸಲು ಅನುಮತಿ ನೀಡಲಾಗುತ್ತಿತ್ತು. ಬೀಗದ ಕೈಯನ್ನು ಹೊರಗೆ ತೆಗೆಯಲಾದಾಗ, ಗೂಟಗಳು ಭಾಗಶಃ ಚಿಲಕದಲ್ಲಿ ಕೆಳಬೀಳುತ್ತಿದ್ದವು ಮತ್ತು ಇದರಿಂದ ಚಲನೆ ಸಾಧ್ಯವಾಗುತ್ತಿರಲಿಲ್ಲ.

ಉಲ್ಲೇಖಗಳು

ಬೀಗ ತಯಾರಿಕೆ
ಉಂಡವಲ್ಲಿ ಗುಹೆಗಳು

ಉಂಡವಲ್ಲಿ ಗುಹೆಗಳು ಭಾರತದ ವಾಸ್ತು, ಶಿಲ್ಪಕಲೆ ಏಕಶಿಲೆಗೆ ಉದಾಹರಣೆ. ಪ್ರಾಚೀನ ವೀಕ್ಷಣಾ ವರ್ಗದ ಅತ್ಯುತ್ತಮವಾದ, ಪ್ರಶಂಸಾಪಾತ್ರವಾದ ಉಂಡವಲ್ಲಿ ಗುಹೆಗಳು ಭಾರತದ ರಾಜ್ಯ ಆಂಧ್ರಪ್ರದೇಶದ ಗುಂಟೂರು ಜಿಲ್ಲೆಯ ಉಂಡವಲ್ಲಿಯಲ್ಲಿದೆ.ಆಂಧ್ರಪ್ರದೇಶದ ಗುಂಟೂರು ಜಿಲ್ಲೆಯಿಂದ ೨೨ ಕಿ.ಮೀ, ಉತ್ತರ ಪೂರ್ವದ ವಿಜಯವಾಡದಿಂದ ೬ ಕಿ.ಮೀ ದೂರ.ಇದು ರಾಷ್ಟ್ರೀಯ ಪ್ರಾಮುಖ್ಯತೆಯ ಕೇಂದ್ರ ಸಂರಕ್ಷಿತ ಸ್ಮಾರಕಗಳಲ್ಲಿ ಒಂದಾಗಿದೆ.

ಇತಿಹಾಸ
ಈ ಗುಹೆಗಳನ್ನು ೭ನೇ ಶತಮಾನದಿಂದ ಕಾಣಬಹುದಾಗಿದೆ.ಇವುಗಳು ಕ್ರಿಸ್ತಶಕ ೪೨೦-೬೨೦ ನ ವಿಷ್ಣುಕುಂಡಿ ರಾಜರೊಂದಿಗೆ ಸಂಬಂಧ ಹೊಂದಿದ್ದು,ಅನಂತಪದ್ಮನಾಭ ಮತ್ತು ನರಸಿಂಹ ಸ್ವಾಮಿಗೆ ಸಮರ್ಪಿಸಲಾಗಿದೆ.ಬೌದ್ಧ‍ ಸನ್ಯಾಸಿಗಳು ಇದನ್ನು ವಿಶ್ರಾಂತಿ ಗೃಹಗಳಾಗಿ ಬಳಸುತ್ತಾರೆ.

ಕಾಲಗಣನೆ

ಈ ಗುಹೆಗಳನ್ನು ೪ ರಿಂದ ೫ನೇ ಶತಮಾನದ ಕ್ರಿಸ್ತಶಕದಲ್ಲಿ ಬೆಟ್ಟದ ಮೇಲೆ ಘನ ಮರಳುಗಲ್ಲಿನಿಂದ ಕೆತ್ತಲಾಗಿದೆ.ಎರಡನೇ ಮಹಡಿಯಲ್ಲಿ ಅತಿದೊಡ್ಡ ಗ್ರನೈಟ್ ನಿಂದ ಕೆತ್ತಲ್ಪಟ್ಟ ಒಂದು ಒರಗಿದ ಭಂಗಿಯಲ್ಲಿ ವಿಷ್ಣುವಿನ ದೊಡ್ಡ ಪ್ರತಿಮೆಯೊಂದು ನಾಲ್ಕು ಕತೆಗಳನ್ನು ಹೊಂದಿದೆ.ಆಂಧ್ರದಲ್ಲಿ ಅನೇಕ ಬೌದ್ಧ ಕಲಾಕೃತಿಗಳು ಮತ್ತು ಸ್ತೂಪಗಳನ್ನು ಹಿಂದೂ ದೇವಾಲಯಗಳು ಮತ್ತು ದೇವತೆಗಳಾಗಿ ಮಾರ್ಪಡಿಸಲಾಗಿದೆ ಹಾಗೂ ಉಂಡವಲ್ಲಿ ಒಂದು ಉದಾಹರಣೆಯಾಗಿದೆ.ಇದು ಮೂಲತಃ ಉದಯಗಿರಿ ಮತ್ತು ಖಾಂಡ್ಗಿರಿಯ ವಾಸ್ತು ಶೈಲಿಯನ್ನು ಹೋಲುವ ಜೈನ ಗುಹೆಗಳು.ಮುಖ‍್ಯ ಗುಹೆಯು ಗುಪ್ತ ವಾಸ್ತುಶಿಲ್ಪದ ಆರಂಭಿಕ ಉದಾಹರಣೆಗಳಲ್ಲಿ ಒಂದಾಗಿದೆ.ಆರಂಭದಲ್ಲಿ ಗುಹೆಗಳನ್ನು ಜೈನ ವಾಸಸ್ಥಾನವಾಗಿ ಆಕಾರ ಮಾಡಲಾಯಿತು ಮತ್ತು ಮೊದಲ ಮಹಡಿ ಸ್ಥ‍ಳವು ಜೈನ ಶೈಲಿಯನ್ನು ಉಳಿಸಿಕೊಂಡಿವೆ;ವಿಹಾರವು ಜೈನ ಮೊನಾಸ್ಟಿಕ್ಸ್ ಅನ್ನು ಪ್ರದರ್ಶಿಸುತ್ತದೆ ಮತ್ತು ತೀರ್ಥಂಕರ ವಾಸ್ತುಶಿಲ್ಪಗಳನ್ನು ಒಳಗೊಂಡಿದೆ.ಗುಹೆಯ ಈ ಮೊದಲ ಹಂತವು ಕೆತ್ತಿದ ವಿಹಾರ ಮತ್ತು ಬೌದ್ಧ‍ ಕೆಲಸವನ್ನು ಒಳಗೊಂಡಿದೆ.ಗುಹೆಗಳ ಗೋಡೆಗಳು ನುರಿತ ಕುಶಲಕರ್ಮಿಗಳಿಂದ ಕೆತ್ತಿದ ಶಿಲ್ಪಗಳನ್ನು ಪ್ರದರ್ಶಿಸುತ್ತವೆ.ಗುಹೆಗಳು ಹಸಿರು ಗ್ರಾಮಾಂತರದಿಂದ ಸುತ್ತುವರಿದಿದೆ.ಕೃಷ್ಣ‍ ನದಿಯ ಗುಡ್ಡದ ಮೇಲಿರುವ ಎತ್ತರದ ಬೆಟ್ಟದಿಂದ ರಾಕ್ ಕಟ್ ವಾಸ್ತುಶಿಲ್ಪದ ಹಲವು ಉತ್ತಮ ಮಾದರಿಗಳನ್ನು ಕಾಣಬಹುದು.

ವಾಸ್ತುಶಿಲ್ಪ

ಇದು ೨೯ ಮೀಟರ್ ಉದ್ದ,೧೬ ಮೀಟರ್ ಅಗಲದ ಪೂರ್ವ ಮುಖದ ಮುಂಭಾಗವನ್ನು ಹೊಂದಿರುವ ಆಕರ್ಷಕ ನಾಲ್ಕು ಅಂತಸ್ತಿನ ಕಲ್ಲಿನ ದೇವಾಲಯವಾಗಿದೆ.ಪ್ರತಿ ಮಹಡಿಯ ಆಳದಲ್ಲಿ ವ್ಯತ್ಯಾಸವಿದೆ.ನೆಲ ಅಂತಸ್ತು ಒಂದು ಅಪೂರ್ಣ ವಾದ ಕಡಿಮೆ ಕಂಬದ ಸಭಾಂಗಣವಾಗಿದ್ದು,೮ ಸ್ತಂಭಗಳು ಮತ್ತು ೭ ಬಾಗಿಲು ತೆರೆಯುವ ಮುಂಭಾಗದಲ್ಲಿದೆ.ಮೊದಲ ಮಹಡಿಯು ಟ್ರಿಪಲ್ (ಶಿವ, ವಿ‍ಷ್ಣು ಮತ್ತು ಬ್ರಹ್ಮ) ಗೆ ಮೂಲತಃ ಸಮರ್ಪಿತವಾಗಿದೆ.ಮುಂಭಾಗದಲ್ಲಿ ಕಂಬದ ಹಾಲ್ನೊಂದಿಗೆ ಮೂರು ಪವಿತ್ರ ದೇವಾಲಯಗಳಿವೆ.ಗೋಡೆಗಳ ಮೇಲೆ ಶಿಲ್ಪಗಳು ವೈಷ್ಣವ ದೇವತೆಗಳನ್ನು ಪ್ರತಿನಿಧಿಸುತ್ತವೆ.ಎರಡನೇ ಮಹಡಿಯಲ್ಲಿ ಸರ್ಪದ ಮೇಲೆ ವಿಷ್ಣುವಿನ ಆಯತಾಕಾರದ ದೇವಾಲಯವಿದೆ.ಶಿವ ಮತ್ತು ವೈಷ್ಣವ ಶಿಲ್ಪಗಳು ಅಲ್ವಾರ್ಗಳಂತಹ ಶಿಲ್ಪಗಳನ್ನು ನಂತರದಲ್ಲಿ ಕೆತ್ತಲಾಗಿದೆ.ಮೇಲಿನ ಮಹಡಿ ಟ್ರಿಪಲ್ ದೇವಾಲಯದಿಂದ ಅಪೂರ್ಣ‍ಗೊಂಡಿತ್ತು.

ಸಾರಿಗೆ
ಗುಹೆಗಳ ಸಂಪರ್ಕದ ಏಕೈಕ ಮಾರ್ಗವೆಂದರೆ ಅದು ರಸ್ತೆಯ ಮೂಲಕ.ಈ ಸ್ಥಳಕ್ಕೆ ವಿಜಯವಾಡ,ಅಮರಾವತಿ,ಗುಂಟೂರಿನಿಂದ ಎಪಿಎಸ್ ಆರ್ಟಿಸಿ ಬಸ್ ಸೇವೆಯನ್ನು ನಿರ್ವಹಿಸಲಾಗಿದೆ.
ಎಪಿಸಿಆರ್ಡಿಎ ಪ್ರಕಾಶಂ ಬ್ಯಾರೇಜ್ ನಿಂದ ಕೃಷ್ಣ ನದಿಯ ಮೂಲಕ ಪ್ರವಾಸಿ ಬಸ್-ಕಮ್-ಬೋಟ್ ಸೇವೆಗಳನ್ನು ನಡೆಸುತ್ತದೆ.

ಉಲ್ಲೇಖಗಳು

ಪ್ರವಾಸಿ ತಾಣಗಳು
ಕ್ರಿಶ್ಚಿಯಾನೆ, ನುಸ್ಲೀನ್ ವೊಲ್ಹಾರ್ಡ್

ಕ್ರಿಶ್ಚಿಯಾನೆ ನುಸ್ಲೀನ್ ವೊಲ್ಹಾರ್ಡ್ ರವರು ಜರ್ಮನಿಯ ಜೀವಶಾಸ್ತ್ರಜ್ಞೆ.(ಜನನ- ೨೦ ಅಕ್ಟೋಬರ್ ೧೯೪೨). 
ಇವರು ತುಬಿಂಗನ್ ವಿಶ್ವವಿದ್ಯಾನಿಲಯದಿಂದ ೧೯೪೭ ರಲ್ಲಿ  ಪಿ.ಎಚ್.ಡಿ ಪದವಿಯನ್ನು ಪಡೆದರು,ಅಲ್ಲಿ ಅವರು ಪ್ರೋಟೀನ್ - ಡಿಎನ್ಎ ನಲ್ಲಿನ  ಪರಸ್ಪರ ಕ್ರಿಯೆಯನ್ನು ಅಧ್ಯಯನ ಮಾಡಿದರು. ಫಿಸಿಯೋಲಜಿ/ಮೆಡಿಸಿನ್ ನಲ್ಲಿ ಭ್ರೂಣದ ಬೆಳವಣಿಗೆಯ ಅನುವಂಶಿಕ ನಿಯಂತ್ರಣದ ಕುರಿತಾದ ಸಂಶೋಧನೆಗಾಗಿ ಅವರು ೧೯೯೫ ರಲ್ಲಿ  ನೊಬೆಲ್ ಪ್ರಶಸ್ತಿಯನ್ನು ಪಡೆದರು.

ಆರಂಭಿಕ ಜೀವನ
ನುಸ್ಲೀನ್ ವೊಲ್ಹಾರ್ಡ್ ರವರು ಮ್ಯಾಗ್ಡೆಬರ್ಗ್ ನಲ್ಲಿ ೨೦ ಅಕ್ಟೋಬರ್ ೧೯೪೨ ರಂದು ಜನಿಸಿದರು. ಅವರ ತಂದೆ ವಾಸ್ತುಶಿಲ್ಪಿಯಾಗಿದ್ದರಿಂದ ಆಕೆ ಕಲಾಕೃತಿಗೆ ಒಡ್ಡಿಕೊಂಡರು, ಹಾಗಾಗಿ ವಿಷಯಗಳನ್ನು ನೋಡುವುದರಲ್ಲಿ ಮತ್ತು ವಿಷಯಗಳನ್ನು ಗುರುತಿಸುವುದರಲ್ಲಿ ತರಬೇತಿ ನೀಡಲಾಯಿತು.

ಶಿಕ್ಷಣ
ನುಸ್ಲೀನ್ ವೊಲ್ಹಾರ್ಡ್ ರವರು ತುಬಿಂಗನ್ ವಿಶ್ವವಿದ್ಯಾನಿಲಯದಲ್ಲಿ ಶಿಕ್ಷಣ ಪಡೆದರು. ಅವರು ೧೯೭೪ ನಲ್ಲಿ ಪ್ರೋಟೀನ್ - ಡಿಎನ್ಎ ನಲ್ಲಿನ ಪರಸ್ಪರ ಕ್ರಿಯೆಗಳ ಸಂಶೋಧನಕ್ಕಾಗಿ ಪಿಎಚ್ಡಿ ಮಾಡಿದರು.

ಪ್ರಶಸ್ತಿಗಳು
 ಜರ್ಮನ್ ರಿಸರ್ಚ್ ಫೌಂಡೇಶನ್ ನ ಗಾಟ್ಫ್ರೈಡ್ ವಿಲ್ಹೆಲ್ಮ್ ಲಿಬ್ನೆಜ್ ಪ್ರಶಸ್ತಿ - ೧೯೮೬.
 ಗೈಸೆನ್ ವಿಶ್ವವಿದ್ಯಾಲಯದ ಫ್ರಾಂಜ್ ವೋಗ್ಟ್ ಪ್ರಶಸ್ತಿ - ೧೯೮೬.
 ಬೇಸಿಕ್ ಮೆಡಿಕಲ್ ರಿಸರ್ಚ್ ಗಾಗಿ ಆಲ್ಬರ್ಟ್ ಲಸ್ಕರ್ ಪ್ರಶಸ್ತಿ - ೧೯೯೧.
 ಉಟ್ರೆಕ್ಟ್ ವಿಶ್ವವಿದ್ಯಾನಿಲಯದಿಂದ ಗೌರವಾನ್ವಿತ ಡಾಕ್ಟರೇಟ್ ಪದವಿ - ೧೯೯೧.
 ಪ್ರಿನ್ಸ್ಟನ್ ವಿಶ್ವವಿದ್ಯಾನಿಲಯದಿಂದ ಗೌರವ ಡಾಕ್ಟರೇಟ್ - ೧೯೯೧.
 ಆಲ್ಫ್ರೆಡ್ ಪಿ. ಸ್ಲೋನ್ ಜೂನಿಯರ್ ಪ್ರಶಸ್ತಿ - ೧೯೯೨.
 ಮೆಡಿಸಿನ್ ಗಾಗಿ ಲೂಯಿಸ್ ಜೀನ್ಟೆಟ್ ಪ್ರಶಸ್ತಿ - ೧೯೯೨.
 ಕೊಲಂಬಿಯಾ ವಿಶ್ವವಿದ್ಯಾನಿಲಯದಿಂದ ಲೂಯಿಸಾ ಗ್ರಾಸ್ ಹೊರ್ವಿಟ್ಜ್ ಪ್ರಶಸ್ತಿ - ೧೯೯೨.
 ಬಯೋಕೆಮಿಸ್ಟ್ರಿ ಮತ್ತು ಮಾಲಿಕ್ಯುಲರ್ ಬಯಾಲಜಿಗಾಗಿ ಜರ್ಮನ್ ಸೊಸೈಟಿಯ ವೊಟ್ಟೊ ವಾರ್ಬರ್ಗ್ ಪದಕ - ೧೯೯೨.
 ಫ್ರೈಬರ್ಗ್ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ - ೧೯೯೩.
 ಹಾರ್ವರ್ಡ್ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ - ೧೯೯೩.
 ಯುರೋಪಿಯನ್ ಬಯೋಕೆಮಿಕಲ್ ಸೊಸೈಟೀಸ್ ವತಿಯಿಂದ ಸರ್ ಹ್ಯಾನ್ಸ್ ಕ್ರೆಬ್ಸ್ ಮೆಡಲ್ - ೧೯೯೩.
 ಅರ್ನ್ಸ್ಟ್ ಶೆರಿಂಗ್ ಪ್ರಶಸ್ತಿ - ೧೯೯೩.
 ಮೆರಿಟ್ ಕ್ರಾಸ್ ಆಫ್ ದಿ ಫೆಡರಲ್ ರಿಪ್ಲಬಿಕ್ ಆಫ್ ಜರ್ಮನಿ - ೧೯೯೪.
 ಫಿಸಿಯೋಲಜಿಯಲ್ಲಿ ನೊಬೆಲ್ ಪ್ರಶಸ್ತಿ - ೧೯೯೫.
 ಪೌರ್ ಲೆ ಮೆರಿಟ್ ಫಾರ್ ಸೈನ್ಸ್ ಅಂಡ್ ಆರ್ಟ್ಸ್ - ೧೯೯೭.
 ಬಾಡೆನ್-ವುರ್ಟೆಂಬರ್ಗ್ ನ  ಆರ್ಡರ್ ಆಫ್ ಮೆರಿಟ್ - ೧೯೯೬.
 ಗ್ರ್ಯಾಂಡ್ ಮೆರಿಟ್ ಕ್ರಾಸ್ ವಿದ್ ಸ್ಟಾರ್ ಅಂಡ್ ಸ್ಯಾಶ್ ಆಫ್ ದಿ ಫೆಡರಲ್ ರಿಪ್ಲಬಿಕ್ ಆಫ್ ಜರ್ಮನಿ - ೨೦೦೫.
 ಫೆಡೆರೇಷನ್ ಆಫ್ ಜರ್ಮನ್ ಫೌಂಡೇಷನ್ ನ ಜರ್ಮನ್ ಸಂಸ್ಥಾಪಕ ಪ್ರಶಸ್ತಿ - ೨೦೦೭.
 ವಿಜ್ಞಾನ ಮತ್ತು ಕಲೆಗಾಗಿ ಆಸ್ಟ್ರಿಯನ್ ಅಲಂಕಾರ - ೨೦೦೯.
 ಸೇಂಟ್ ಆಂಡ್ರ್ಯೂಸ್ ವಿಶ್ವವಿದ್ಯಾಲಯದ ಗೌರವ ಡಾಕ್ಟರೇಟ್ - ೨೦೧೧.
 ಬಾತ್ ವಿಶ್ವವಿದ್ಯಾಲಯದಿಂದ ಗೌರವಾನ್ವಿತ ಡಾಕ್ಟರೇಟ್ - ೨೦೧೩. 
 ಸೈನ್ಸ್ ಮತ್ತು ಆರ್ಟ್ಸ್ ಗಾಗಿ ಪೋರ್ ಮೆರಿಟ್ ಪ್ರಶಸ್ತಿ - ೨೦೧೩.
 ಬವೇರಿಯನ್ ಮ್ಯಾಕ್ಸಿಮಿಲಿಯನ್ ಆರ್ಡರ್ ಫಾರ್ ಸೈನ್ಸ್ ಅಂಡ್ ಅರ್ಟ್ - ೨೦೧೪.

ಸದಸ್ಯತ್ವ
 ಯುರೋಪಿಯನ್ ಅಕಾಡೆಮಿಯ ಸಂಸ್ಥಾಪಕ ಸದಸ್ಯ - ೧೯೮೯.
 ಹೈಡೆಲ್ಬರ್ಗ್ ಅಕಾಡೆಮಿ ಆಫ್ ಸೈನ್ಸಸ್ ನ ಸದಸ್ಯ - ೧೯೮೯.
 ನಾರ್ಥ್ ರೈನ್ ವೆಸ್ಟ್‌ಫಾಲಿಯಾ ಅಕಾಡೆಮಿ ಆಫ್ ಸೈನ್ಸಸ್ ಅಂಡ್ ಆರ್ಟ್ಸ್ ನ ಸದಸ್ಯ - ೧೯೯೦.
 ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ , ವಾಷಿಂಗ್ಟನ್ ನ ಸದಸ್ಯ - ೧೯೯೦.
 ಜರ್ಮನ್ ಅಕಾಡೆಮಿ ಆಫ್ ಸೈನ್ಸಸ್ ನ ಸದಸ್ಯ - ೧೯೯೧.
 ಫೆಡರಲ್ ಗವರ್ನಮೆಂಟ್ ನ ಎಥಿಕ್ಸ್ ಕೌನ್ಸಿಲ್ ಸದಸ್ಯ - ೨೦೦೧-೨೦೦೬.

ಉಲ್ಲೇಖಗಳು

ವಿಜ್ಞಾನಿಗಳು
ಯಮುನಾ ಕೃಷ್ಣನ್

ಯಮುನಾ ಕೃಷ್ಣನ್ (೨೫ ಮೇ, ೧೯೭೪) ಅವರು ಚಿಕಾಗೋ ವಿಶ್ವವಿದ್ಯಾಲಯದ ರಸಾಯನಶಾಸ್ತ್ರ ವಿಭಾಗದ ಪ್ರಾಧ್ಯಾಪಕರಾಗಿದ್ದಾರೆ.

ಜನನ
ಯಮುನಾ ಕೃಷ್ಣನ್ ಅವರು ೨೫ ಮೇ, ೧೯೭೪ ರಲ್ಲಿ  ಕೇರಳದ ಮಲಪ್ಪುರಂ ಜಿಲ್ಲೆಯ ಪರಪ್ಪನಂಗಡಿಯಲ್ಲಿ ಕೃಷ್ಣನ್ ಮತ್ತು ಮಿನಿಯವರ ಮಗಳಾಗಿ ಜನಿಸಿದರು.

ವೈಯಕ್ತಿಕ ಜೀವನ
೧೯೯೪ರಲ್ಲಿ ಯಮುನಾ ಕೃಷ್ಣನ್ ಅವರು ಮದ್ರಾಸ್ ವಿಶ್ವವಿದ್ಯಾಲಯದ ಮಹಿಳಾ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ರಸಾಯನಶಾಸ್ತ್ರದಲ್ಲಿ ಪದವಿ ಪಡೆದರು.೨೦೦೨ರಲ್ಲಿ ಆರ್ಗೆನಿಕ್ ಕೆಮಿಸ್ಟ್ರಿ ವಿಷಯಕ್ಕೆ ಸಂಬಂಧಿಸಿ ಪಿ.ಎಚ್.ಡಿ. ಪದವಿಯನ್ನು ಬೆಂಗಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ನಿಂದ ಪಡೆದರು. ಯಮುನಾ ಕೃಷ್ಣನ್ ಮೊದಲು ಬೆಂಗಳೂರಿನ ಟಾಟಾ ಇನ್ಸ್ಟಿಟ್ಯೂಟ್ ಆಫ್ ಫಂಡಮೆಂಟಲ್ ರಿಸರ್ಚ್ ಮತ್ತು ಜೈವಿಕ ವಿಜ್ಞಾನದ ರಾಷ್ಟ್ರೀಯ ಕೇಂದ್ರದಲ್ಲಿ ಓದುಗರಾಗಿದ್ದರು.ಅವರು ವಿಜ್ಞಾನ ಮತ್ತು ತಂತ್ರಜ್ಞಾನದ ಶಾಂತಿ ಸ್ವರೂಪ್ ಭಟ್ನಾಗರ್ ಪ್ರಶಸ್ತಿಯನ್ನು ಪಡೆದುಕಂಡ ಅತಿ ಕಿರಿಯ ವಯಸ್ಸಿನ ಮಹಿಳೆಯಾಗಿದ್ದಾರೆ.

ವೃತ್ತಿ ಜೀವನ
ಯಮುನಾ ಕೃಷ್ಣನ್ ಅವರು ಪೋಸ್ಟ್ ಡಾಕ್ಟೋರಲ್ ರಿಸರ್ಚ್ ಸಹವರ್ತಿಯಾಗಿ ಮತ್ತು ೧೮೫೧ರಲ್ಲಿ ಯುನಿವರ್ಸಿಟಿ ಆಫ್ ಕೇಂಬ್ರಿಡ್ಜ್ ವಿಶ್ವವಿದ್ಯಾನಿಲಯದಲ್ಲಿ ರಿಸರ್ಚ್ ಫೆಲೋ ಆಗಿ,  ೨೦೦೧ ರಿಂದ ೨೦೦೪ರ ವರೆಗೆ  ರಸಾಯನಶಾಸ್ತ್ರ ವಿಭಾಗದಲ್ಲಿ ಕೆಲಸ ಮಾಡಿದರು.

ವೃತ್ತಿಪರ ಅನುಭವ
ಅವರು ೨೦೦೫ ರಿಂದ ೨೦೦೯ ರವರೆಗೆ ನ್ಯಾಷನಲ್ ಸೆಂಟರ್ ಫಾರ್ ಬಯೋಲಾಜಿಕಲ್ ಸೈನ್ಸಸ್, ಟಿಐಎಫ್ಆರ್, ಬೆಂಗಳೂರು, ಭಾರತದಲ್ಲಿ ಫೆಲೋ 'ಇ' ಆಗಿದ್ದರು ಮತ್ತು ನಂತರ ೨೦೦೯ ರಿಂದ ೨೦೧೩ ರವರೆಗೆ ಭಾರತದ ಬೆಂಗಳೂರಿನ ಟಿಐಎಫ್ಆರ್, ಜೈವಿಕ ವಿಜ್ಞಾನಗಳ ರಾಷ್ಟ್ರೀಯ ಕೇಂದ್ರದಲ್ಲಿ ರೀಡರ್ 'ಎಫ್' ಅನ್ನು ಪಡೆದರು. ೨೦೧೩ ರಲ್ಲಿ ಅವರು ಭಾರತದ ಬೆಂಗಳೂರಿನ ಟಿಐಎಫ್‌ಆರ್‌ನ ಜೈವಿಕ ವಿಜ್ಞಾನ ವಿಜ್ಞಾನ ಕೇಂದ್ರದಲ್ಲಿ ಸಹಾಯಕ ಪ್ರಾಧ್ಯಾಪಕ 'ಜಿ' ಆಗಿ ಬಡ್ತಿ ಪಡೆದರು ಮತ್ತು ಆಗಸ್ಟ್ ೨೦೧೪ ರಲ್ಲಿ ರಸಾಯನಶಾಸ್ತ್ರದ ಪ್ರಾಧ್ಯಾಪಕರಾಗಿ ಚಿಕಾಗೊ ವಿಶ್ವವಿದ್ಯಾಲಯಕ್ಕೆ ತೆರಳಿದರು. ಅವರು ೨೦೧೦ ರಲ್ಲಿ ವೆಲ್ಕಂ ಟ್ರಸ್ಟ್ -ಡಿಬಿಟಿ ಅಲೈಯನ್ಸ್ ಸೀನಿಯರ್ ರಿಸರ್ಚ್ ಫೆಲೋಶಿಪ್, ೨೦೦೭ ರಲ್ಲಿ ಇಂಡಿಯನ್ ನ್ಯಾಷನಲ್ ಸೈನ್ಸ್ ಅಕಾಡೆಮಿ ಯಂಗ್ ಸೈಂಟಿಸ್ಟ್ ಮೆಡಲ್, ಸರ್ಕಾರದ ಜೈವಿಕ ತಂತ್ರಜ್ಞಾನ ವಿಭಾಗದಿಂದ ನವೀನ ಯಂಗ್ ಬಯೋಟೆಕ್ನಾಲಜಿಸ್ಟ್ ಪ್ರಶಸ್ತಿ ಪಡೆದಿದ್ದಾರೆ. ೨೦೦೬ ರಲ್ಲಿ, ಮತ್ತು ಭೌತ ವಿಜ್ಞಾನ ವಿಭಾಗದಲ್ಲಿ ಇನ್ಫೋಸಿಸ್ ಪ್ರಶಸ್ತಿ ೨೦೧೭.

ಸಂಶೋಧನೆ
ಯಮುನಾ ಕೃಷ್ಣನ್ ಅವರು ನ್ಯೂಕ್ಲಿಯಿಕ್ ಆಮ್ಲಗಳ ರಚನೆ ಮತ್ತು ಡೈನಾಮಿಕ್ಸ್, ನ್ಯೂಕ್ಲಿಯಿಕ್ ಆಮ್ಲ ನ್ಯಾನೊತಂತ್ರಜ್ಞಾನ, ಸೆಲ್ಯುಲಾರ್ ಮತ್ತು ಉಪಕೋಶ ತಂತ್ರಜ್ಞಾನಗಳಿಗೆ ಸಂಬಂಧಿಸಿದ ಕ್ಷೇತ್ರಗಳ ಕುರಿತು ಇವರ ಪ್ರಸ್ತುತ ಸಂಶೋಧನಾ ಆಸಕ್ತಿಯಾಗಿತ್ತು.

ಪ್ರಶಸ್ತಿಗಳು
ರಿಸರ್ಚ್ ಫೆಲೊಷಿಪ್, ರಾಯಲ್ ಕಮಿಷನ್ ಫಾರ್ ದ ಎಗ್ಸಿಬಿಷನ್,೧೮೫೧.
ಫೆಲೊಷಿಪ್ ಆಫ್ ವುಲ್ಫ್ಸನ್ ಕಾಲೇಜ್,ಉನಿವರ್ಸಿಟಿ ಆಫ್ ಕೇಂಬ್ರಿಡ್ಜ್.
ಇನೋವೇಟಿವ್ ಯಂಗ್ ಬಯೋಟೆಕ್ನಾಲಜಿಸ್ಟ್ ಅವಾರ್ಡ್.
ಇಂಡಿಯನ್ ನ್ಯಾಷನಲ್ ಸೈನ್ಸ್ ಅಕಾಡೆಮಿಸ್ ಯಂಗ್ ಸೈಂಟಿಸ್ಟ್ ಮೆಡಲ್.
ಎಸೊಸಿಯೇಟ್, ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸ್.
ಡಿಬಿಟಿ-ವೆಲ್ಕಮ್ ಟ್ರಸ್ಟ್ ಇಂಡಿಯ ಏಲಿಯನ್ಸ್ ಸೀನಿಯರ್ ಫೆಲೊಷಿಪ್ ಅವಾರ್ಡ್.
ಶಾಂತಿ ಸ್ವರೂಪ್ ಭಟ್ನಾಗರ್ ಅವಾರ್ಡ್,ಕೆಮಿಕಲ್ ಸೈನ್ಸ್ (ಯಂಗೆಸ್ಟ್ ಎವರ್ ಫೀಮೇಲ್ ಅವಾರ್ಡ್ ಇನ್ ಎನಿ ಕೆಟಗರಿ).
ಕೆಮಿಕಲ್ ಸೈನ್ಸ್ ಎಮರ್ಜಿಂಗ್ ಇನ್ವೆಸ್ಟಿಗೇಟರ್ ಅವಾರ್ಡ್, ರಾಯಲ್ ಸೊಸೈಟಿ ಆಫ್ ಕೆಮಿಸ್ಟ್ರಿ.
ಇನ್ಫೋಸಿಸ್ ಪ್ರಶಸ್ತಿ ೨೦೧೭,ಫಿಸಿಕಲ್ ಸೈನ್ಸಸ್.

ಉಲ್ಲೇಖಗಳು

ಸಂಶೋಧಕರು
ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಅನುರಾಧಾ ಟಿ.ಕೆ.

ಅನುರಾಧಾ ಟಿ.ಕೆ. ಒಬ್ಬ ಭಾರತೀಯ ವಿಜ್ಞಾನಿ. ಇವರು ಭಾರತೀಯ ಬಾಹ್ಯಾಕಾಶ ಸಂಶೋಧನೆ ಸಂಸ್ಥೆ (ಇಸ್ರೋ)ದಲ್ಲಿ ಯೋಜನಾ ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಇವರು ಜಿಎಸ್ಎಟಿ -೧೨ ಮತ್ತು ಜಿಎಸ್ಎಟಿ -೧೦ ಉಪಗ್ರಹಗಳ ಉಡಾವಣಾ ಕಾರ್ಯದಲ್ಲಿ ಕೆಲಸ ಮಾಡಿದ್ದಾರೆ.

ಆರಂಭಿಕ ಜೀವನ 
ಅನುರಾಧಾ ಟಿ.ಕೆ. ರವರು ೩೦ ಎಪ್ರಿಲ್ ೧೯೬೦ರಂದು ಬೆಂಗಳೂರಿನಲ್ಲಿ ಜನಿಸಿದರು. ಅವರು ಬೆಂಗಳೂರಿನ ವಿಶ್ವೇಶ್ವರಯ್ಯ ಎಂಜಿನಿಯರಿಂಗ್ ಕಾಲೇಜಿನಿಂದ ಎಲೆಕ್ಟ್ರಾನಿಕ್ಸ್ ನಲ್ಲಿ ಸ್ನಾತಕೋತರ ಪದವಿಯನ್ನು ಪಡೆದರು.

ವೃತ್ತಿಜೀವನ 
ಅನುರಾಧಾ ಟಿ.ಕೆ. ರವರು ಇಸ್ರೋ ಉಪಗ್ರಹ ಕೇಂದ್ರದಲ್ಲಿ ಭಾರತೀಯ ಜಿಯೋಸಾಟ್ ಪ‍್ರೋಗ್ರಾಮ್ ನ ನಿರ್ದೇಶಕರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಜಿಯೋ -ಸಿಂಕ್ರೋನಸ್ ಉಪಗ್ರಹಗಳ ಪ್ರದೇಶಗಳಲ್ಲಿ ಅವರು ಕಾರ್ಯನಿರ್ವಹಿಸುತ್ತಿದ್ದಾರೆ. ಅವರು ಹಲವಾರು ಭಾರತೀಯ ಬಾಹ್ಯಾಕಾಶ ಕಾರ್ಯಕ್ರಮಗಳಲ್ಲಿ ಪ್ರಮುಖ ಪಾತ್ರ ವಹಿಸಿದ್ದಾರೆ. ಇಸ್ರೋ ಸಂವಹನ ಉಪಗ್ರಹ ಜಿಎಸ್ಎಟಿ-೧೨ ಅನ್ನು ಅಭಿವೃದ್ದಿ ಪಡಿಸುವ ಮತ್ತು ಪ್ರಾರಂಭಿಸುವಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದಾರೆ. ಅವರು ೨೦ ಎಂಜಿನಿಯರಿಂಗ್ ಗಳ ತಾಂತ್ರಿಕ ಗುಂಪುಗಳ ಮುಖ್ಯಸ್ಥರಾಗಿದ್ದರು. ಮಹಿಳಾ ಸಂಶೋಧನ ತಂಡದ ಅಂಗವಾಗಿ ಹಾಸನದಲ್ಲಿ ಇಸ್ರೋನ ಮಾಸ್ಟರ್ ಕಂಟ್ರೋಲ್ ಫೆಸಿಲಿಟಿ (ಎಂಸಿಎಫ್)ನಿಂದ ಜಿಎಸ್ಎಟಿ -೧೨ ಅನ್ನು ಅದರ ಅಂತಿಮ ಕಕ್ಷೆಗೆ ತಲುಪಿಸಿದರು. ಜಿಎಸ್ಎಟಿ-೧೨ ನೊಂದಿಗೆ ಕೆಲಸ ಮಾಡಿದ ನಂತರ ಅನುರಾಧಾ ಟಿ.ಕೆ.ರವರು ಸೆಪ್ಟೆಂಬರ್ ೨೦೧೨ರಲ್ಲಿ ಅತಿ ದೊಡ್ಡ ಸಂವಹನ ಉಪಗ್ರಹ ಜಿಎಸ್ಎಟಿ -೧೦ ಉಡಾವಣೆ ಮಾಡಿದರು. ಯೋಜನಾ ನಿರ್ದೇಶಕರಾಗಿ ಅವರು  ಜಿಎಸ್ಎಟಿ-೯, ಜಿಎಸ್ಎಟಿ-೧೭ ಮತ್ತು ಜಿಎಸ್ಎಟಿ-೧೮ ಸಂವಹನ ಉಪಗ್ರಹಗಳನ್ನು ಉಡಾವಣೆ ಮಾಡಿದರು. ಅವರು ಭಾರತೀಯ ರಿಮೋಟ್ ಸೆನ್ಸಿಂಗ್ ಮತ್ತು ಭಾರತೀಯ ಪ್ರಾದೇಶಿಕ ನ್ಯಾವಿಗೇಷನ್ ಉಪಗ್ರಹ ವ್ಯವಸ್ಥೆ ಕಾರ್ಯಕ್ರಮಗಳಿಗೆ ಪ್ರಾಜೆಕ್ಟ್ ಮ್ಯಾನೇಜರ್, ಡೆಪ್ಯುಟಿ ಪ್ರಾಜೆಕ್ಟ್ ಡೈರೆಕ್ಟರ್ ಮತ್ತು ಅಸೋಸಿಯೆಟ್ ಪ್ರಾಜೆಕ್ಟ್ ಡೈರೆಕ್ಟರ್ ಆಗಿ ಸೇವೆ ಸಲ್ಲಿಸಿದ್ದಾರೆ.

ಪ್ರಶಸ್ತಿಗಳು 
ಬಾಹ್ಯಾಕಾಶ ವಿಜ್ಞಾನ ಕ್ಷೇತ್ರದಲ್ಲಿನ ಸೇವೆಗಳಿಗಾಗಿ ಆಸ್ಟ್ರೋನಾಟಿಕಲ್ ಸೊಸೈಟಿ ಆಫ್ ಇಂಡಿಯಾದಿಂದ  ೨೦೦೩ರ ಸ್ಪೇಸ್ ಗೋಲ್ಡ್ ಮೆಡಲ್ ಪ್ರಶಸ್ತಿ.
೨೦೧೧ ಐಇಐನ ರಾಷ್ಟ್ರೀಯ ವಿನ್ಯಾಸ ಮತ್ತು ಸಂಶೋಧನಾ ವೇದಿಕೆಯಿಂದ ಸುಮನ್ ಶರ್ಮಾ ಪ್ರಶಸ್ತಿ.
೨೦೧೨ರಲ್ಲಿ ಸಂವಹನ ಬಾಹ್ಯಾಕಾಶನೌಕೆ ಸಾಧನೆಗಾಗಿ ಎಎಸ್ಐ-ಇಸ್ರೋ ಮೆರಿಟ್ ಪ್ರಶಸ್ತಿಗಳು.
೨೦೧೨ರಲ್ಲಿ ಇಸ್ರೋ ಟೀಮ್ ಅವಾರ್ಡ್.

ಉಲ್ಲೇಖಗಳು 

ವಿಜ್ಞಾನಿಗಳು
ಭಾರತೀಯ ವಿಜ್ಞಾನಿಗಳು
ಟೆನಿಸ್ ಕೃಷ್ಣ

ಟೆನಿಸ್ ಕೃಷ್ಣ ರವರು ಪ್ರಸಿಧ್ದ ಹಾಸ್ಯ ನಟ ಹಾಗೂ ನಟ.ಟೆನಿಸ್ ರವರು ಹಲವಾರು ಕನ್ನಡ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಟೆನಿಸ್ ಕೃಷ್ಣ ೬೦೦ ಕ್ಕೂ ಹೆಚ್ಚು ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ ಮತ್ತು   ಹಾಸ್ಯ ನಟಿ ರೇಖಾ ದಾಸ್ ಅವರೊಂದಿಗೆ ೧೦೦ ಚಲನಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಅಪ್ಪ ನಂಜಪ್ಪ ಮಗ ಗುಂಜಪ್ಪ ೧೯೯೪ ರಲ್ಲಿ ಪ್ರಪ್ರಥಮ ಬಾರಿಗೆ ನಾಯಕ ನಟವಾಗಿ ನಟಿಸಿದ್ದಾರೆ.

ಟೆನ್ನಿಸ್ ಕೃಷ್ಣ ಅವರು ಜನಿಸಿದ್ದು ಬೆಂಗಳೂರಿನಲ್ಲಿ. ಇವರ ಬಾಲ್ಯ ವಿದ್ಯಾಬ್ಯಾಸವೆಲ್ಲ ಮುಗಿಸಿದ್ದು ಬೆಂಗಳೂರಿನಲ್ಲಿ. ಇವರು ಟೆನ್ನಿಸ್ ಆಟವನ್ನು ಚೆನ್ನಾಗಿ ಕಲಿತು ತರೆಬೇತಿಗಾರರಾಗಿ ಕೆಲಸ ಮಾಡುತಿದ್ದರು.

ಚಿತ್ರರಂಗದಲ್ಲಿ ಅಭಿನಹಿಸುವ ಅವಕಾಶಗಳು ಸಿಕ್ಕಿದಾಗ ಅವರನ್ನು ಗುರುತಿಸಲು ಸುಲುಭವಾಗುವಲ್ಲಿ ಟೆನ್ನಿಸ್ ಕೃಷ್ಣ ಎಂದೇ ಖ್ಯಾತಿ ಪಡೆದರು. ಇವರು ಕನ್ನಡ ಚಿತ್ರರಂಗದ ಒಬ್ಬ ಹಾಸ್ಯ ನಟನಾಗಿ ಹೊರ ಬಂದವರು. ಇವರು ಅನೇಕ ಚಿತ್ರಗಳಲ್ಲಿ ಹಾಸ್ಯ ನಟನಾಗಿ ಅಭಿನಹಿಸಿ ಜನರ ಮನಸನ್ನು ಗಳಿಸುವಲ್ಲಿ ಯಶಸ್ವಿಯಾದರು.

ಕನ್ನಡ ಚಿತ್ರರಂಗದ ದೊಡ್ಡ ಸ್ಟಾರ್ ನಟರ ಜೊತೆಯಲ್ಲಿ ಡಾ.ರಾಜ್ ಕುಮಾರ್, ವಿಷ್ಣುವರ್ದನ್, ಹೀಗೆ ಹಲವಾರು ನಟರ ಜೊತೆ ಅಭಿನಹಿಸಿ ಸೈ ಅನಿಸಿಕೊಂಡಿದ್ದಾರೆ ಹಾಸ್ಯ ನಟ ಟೆನ್ನಿಸ್ ಕೃಷ್ಣ.

ಆಮ್ ಆದ್ಮಿ ರಾಜಕೀಯ ಪಕ್ಷದಲ್ಲಿ ಇದ್ದಾರೆ

ಚಲನಚಿತ್ರಗಳ ಪಟ್ಟಿ

 ಜಾನ್ ಜನಿ ಜನಾರ್ಧನ್ (ಕನ್ನಡ) ೨೦೧೬
 ಯಜಮಾನ(ಕನ್ನಡ)

ಎಕಾಕಾಶ (ತುಳು) ೨೦೧೪
 ಬುಲ್ ಬುಲ್ (ಕನ್ನಡ) ೨೦೧೩
 ಭಗವಂತ ಕೈ ಕೊಟ್ಟಾ ೨೦೧೨(ಕನ್ನಡ)
 ಲವ್ ಕಾಲೇಜ್ ೨೦೧೨ (ತೆಲುಗು)
 ಹರಾ ೨೦೧೨ (ಕನ್ನಡ)
 ಶ್ರೀ ನಾಗ ಶಕ್ತಿ ೨೦೧೧ (ಕನ್ನಡ)
 ನಮಿತಾ ಐ ಲವ್ ಯು ೨೦೧೧ (ಕನ್ನಡ)
 ಪುತ್ರ ೨೦೧೧(ಕನ್ನಡ)
 ಥಾರೇರ್ ೨೦೧೧-(ಕನ್ನಡ)
 ಕಂಚನಾ ೨೦೧೧ (ಕನ್ನಡ)
 ಗವಿಪುರ ೨೦೧೧ (ಕನ್ನಡ)
 ಉಯ್ಯೇಲೆ ೨೦೧೧  (ಕನ್ನಡ)
 ಇದ್ರೆ ಗೋಪಿ ಬಿಡ್ರೆ ಪಾಪಿ ೨೦೧೧ (ಕನ್ನಡ)
ವೀರ ಮದಕರಿ ೨೦೦೯ (ಕನ್ನಡ)
ಮಾಸ್ತ್ ಮಾಜಾ ಮಾಡಿ  ೨೦೦೮ (ಕನ್ನಡ)
 ಲಾವಾ ಕುಶಾ ೨೦೦೭ (ಕನ್ನಡ)
 ಪರೋಡಿ ೨೦೦೭(ಕನ್ನಡ)
 ಹುಬ್ಬಳ್ಳಿ ೨೦೦೬ (ಕನ್ನಡ)
ರಸ್ತೆ ರೋಮಿಯೋ ೨೦೦೬ (ಕನ್ನಡ)
 ನಿಧಿ ೨೦೦೬ (ಕನ್ನಡ)
ಸಿರಿಚಂದನಾ ೨೦೦೫ (ಕನ್ನಡ)
ಸುದ್ದಿ ೨೦೦೫ (ಕನ್ನಡ)
ಮಹಾರಾಜ ೨೦೦೫ (ಕನ್ನಡ)
ದುರ್ಗಿ ೨೦೦೪ (ಕನ್ನಡ)
 ತುಂಟಾಟ ೨೦೦೨ (ಕನ್ನಡ)
ಮೇಕಪ್ ೨೦೦೨  (ಕನ್ನಡ)
ನೀಲಾ ಮೇಘಾ ಶ್ಯಾಮಾ ೨೦೦೨ (ಕನ್ನಡ)
ದಿಗ್ಗಜರು ೨೦೦೧ (ಕನ್ನಡ)
ಸೂರಪ್ಪ೨೦೦೦ (ಕನ್ನಡ)
ಕಿಲಾಡಿ ೨೦೦೦ (ಕನ್ನಡ)
 ಪಟೇಲಾ ೧೯೯೯ (ಕನ್ನಡ)
 ತ್ತುತ್ತಾ ಮುತ್ತಾ ೧೯೯೮ (ಕನ್ನಡ)
 ಕೌರವ ೧೯೯೮ (ಕನ್ನಡ)
ಚೆಲುವಾ ೧೯೯೭ (ಕನ್ನಡ)
 ಈ ಹೃದಯ ನಿನಾಗಾಗಿ ೧೯೯೭ (ಕನ್ನಡ)
 ಮೋಜುಗಾರ ಸೊಗಸುಗರಾ ೧೯೯೫ (ಕನ್ನಡ)
ಕಲಿಯುಗ ಸೀತೆ  ೧೯೯೫ (ಕನ್ನಡ) 
ಅಪ್ಪ ನಂಜಪ್ಪ ಮಗ ಗುಂಜಪ್ಪ ೧೯೯೪ (ಕನ್ನಡ)

ಸ೦ಗೀತಗರರಾಗಿ

ವೀರ ಮದಕರಿ ೨೦೦೫ (ಕನ್ನಡ)
ನೀಲಾ ಮೇಘಾ ಶ್ಯಾಮಾ ೨೦೦೨ (ಕನ್ನಡ)

ಬಾಹ್ಯ ಕೊಂಡಿಗಳು

ಉಲ್ಲೇಖಗಳು

ಕನ್ನಡ ಚಿತ್ರರಂಗದ ನಟರು
ಅಕ್ಷಯ್ ವೆಂಕಟೇಶ್

ಡಾ. ಅಕ್ಷಯ್ ವೆಂಕಟೇಶ್, (೨೧, ನವೆಂಬರ್, ೧೯೮೧) ಭಾರತೀಯ ಮೂಲದ ಆಸ್ಟ್ರೇಲಿಯ ರಾಷ್ಟ ನಿವಾಸಿ. ಈಗ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿದ್ದಾರೆ. ಅಕ್ಷಯ್ ಗಣಿತ ಶಾಸ್ತ್ರದಲ್ಲಿ ಮಾಡಿದ ಉನ್ನತ ಸಾಧನೆಗಳಿಗಾಗಿ ೩೬ ನೆಯ ವಯಸ್ಸಿನಲ್ಲಿ ಫೀಲ್ಡ್ಸ್ ಪದಕ ಪುರಸ್ಕೃತರಾದರು. ಈ ಪುರಸ್ಕಾರ ಗಣಿತ ಕ್ಷೇತ್ರದ ನೋಬೆಲ್ ಪ್ರಶಸ್ತಿ ಎಂದು ಖ್ಯಾತಿ ಪಡೆದಿದೆ. ಅಕ್ಷಯ್ ವೆಂಕಟೇಶ್ ಜೊತೆಗೆ ನಾಲ್ಕು ಸಾಧಕರಿಗೆ ಪ್ರಶಸ್ತಿ ದೊರೆತ್ಗಿದೆ. ಪ್ರತಿ ನಾಲ್ಕು ವರ್ಷಕ್ಕೊಮ್ಮೆ ಪ್ರದಾನಮಾಡುವ ಈ ಪ್ರಶಸ್ತಿ ೪೦ ವರ್ಷಪ್ರಾಯದ ಒಳಗಿನ ಮ್ಯಾಥೆಮೆಟಿಕ್ಸ್ ಸಾಧಕರಿಗೆ ಪ್ರದಾನಮಾಡಲಾಗುತ್ತದೆ. ೨೦೧೮ ರ ಆಗಸ್ಟ್ ೧ ರಂದು ರಯೋಡಿ ಜನೈರೋ ನಗರದ 'ಇಂಟರ್ನ್ಯಾಶನಲ್  ಸೈನ್ಸ್ ಆಫ್ ಕಾಂಗ್ರೆಸ್' ನ ಸಮಾರಂಭದಲ್ಲಿ ಪ್ರದಾನಮಾಡಲಾಯಿತು. ವಿಜೇತರಿಗೆ ೧೫ ಸಾವಿರ ಡಾಲರ್ ನಗದು ಹಣ ದೊರೆತಿದೆ. ಈ ಪ್ರತಿಷ್ಠಿತ ಪುರಸ್ಕಾರವನ್ನು ೧೯೩೨ ರಲ್ಲಿ ಸ್ಥಾಪಿಸಲಾಯಿತು.  
 ಅಕ್ಷಯ್ ವೆಂಕಟೇಶ್, ಭಾರತೀಯ ಮೂಲದ ಆಸ್ಟ್ರೇಯ ನಿವಾಸಿ,
 ಕೌಚರ್ ಬರ್ಕರ್ ಕೇಂಬ್ರಿಡ್ಜ್ ವಿಶ್ವವಿದ್ಯಾಲಯದ ಇರಾನಿಯನ್ ಕುರ್ಡಿಶ್ ಮೂಲದವರು.       
 ಪೀಟರ್ ಶೋಲಜ್,ಜರ್ಮನಿ ಮೂಲದ ಬಾನ್ ವಿಶ್ವವಿದ್ಯಾಲಯದ ಪ್ರಾಧ್ಯಾಪಕ. 
 ಅಲೆಸಿಯೋ ಫಿಗಾಲಿ, ಇಟಲಿ ಮೂಲದ ಐಟಿಯುಝಡ್,ಇಟಾಲಿಯನ್ ಗಣಿತಜ್ಞ, ಝುರಿಚ್ ನಲ್ಲಿ ಕೆಲಸಮಾಡುತ್ತಿದ್ದಾರೆ.

ಬಾಲ್ಯ ಹಾಗೂ ವಿದ್ಯಾಭ್ಯಾಸ
ವೆಂಕಟೇಶ್​ ಮೂಲತಃ ದೆಹಲಿಯವರು. ತಮ್ಮ ಎರಡನೇ ವಯಸ್ಸಿನಲ್ಲಿ ಪಾಲಕರ ಜತೆ ಆಸ್ಟ್ರೇಲಿಯಾಕ್ಕೆ ತೆರಳಿದ್ದರು. 20ನೇ ವಯಸ್ಸಿನಲ್ಲಿ ಪಿಎಚ್​ಡಿ ಪಡೆದಿದ್ದಾರೆ.  ಅಕ್ಷಯ್ ತಮ್ಮ 13ನೇ ವಯಸ್ಸಿನಿಂದಲೇ ಪಶ್ಚಿಮ ಆಸ್ಟ್ರೇಲಿಯಾ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ ಪ್ರಾರಂಭ ಮಾಡಿದರು. 16ನೇ ವರ್ಷದಲ್ಲಿ ಗಣಿತದಲ್ಲಿ ಪ್ರಥಮ ದರ್ಜೆಯಲ್ಲಿ ಉತ್ತೀರ್ಣರಾಗಿ ನಂತರ ಪ್ರಿನ್ಸನ್​ ಯೂನಿವರ್ಸಿಟಿ ಸೇರಿದರು. ಎಂಐಟಿಯಲ್ಲಿ ಡಾಕ್ಟರಲ್ ನಂತರದ ಸ್ಥಾನಕ್ಕೇರಲು ಕ್ಲೇ ರಿಸರ್ಚ್​ನಲ್ಲಿ ತೊಡಗಿದರು. ಈಗ ಸ್ಟಾನ್​ಫೋರ್ಡ್​ ವಿಶ್ವವಿದ್ಯಾಲಯದಲ್ಲಿ ಪ್ರೊಫೆಸರ್​ ಆಗಿದ್ದಾರೆ.

ಅಕ್ಷಯ್ ವೆಂಕಟೇಶ್ ರವರ ಕೊಡುಗೆಗಳು
ಅಕ್ಷಯ್​ ವೆಂಕಟೇಶ್ ರವರು ಸಂಖ್ಯಾ ಸಿದ್ಧಾಂತ, ಅಂಕಗಣಿತ, ರೇಖಾಗಣಿತ, ಟೋಪೋಲೊಜಿ, ಆಟೋಮಾರ್ಫಿಕ್ ರೂಪಗಳು ಮತ್ತು ಎರ್ಗೊಡಿಕ್ ಸಿದ್ಧಾಂತಗಳ ಬಗ್ಗೆ ಉನ್ನತ ಮಟ್ಟದ ಸಂಶೋಧನೆ ಮಾಡಿದ್ದಾರೆ..

ಪ್ರಶಸ್ತಿಗಳು
  ಓಸ್ಟ್ರೋಸ್ಕಿ ಪ್ರಶಸ್ತಿ,
  ಇನ್ಫೋಸಿಸ್​ ಪ್ರಶಸ್ತಿ, 
  ಸೇಲಂ ಪ್ರಶಸ್ತಿ, 
  ರಾಮಾನುಜನ್ ಪ್ರಶಸ್ತಿ,
 ಫೀಲ್ಡ್ಸ್ ಮೆಡಲ್ (೨೦೧೮)

ಉಲ್ಲೇಖಗಳು

ಪೂರಕ ಓದಿಗೆ
ಗಣಿತ ಸಾಧಕನಿಗೆ 'ಫೀಲ್ಡ್ಸ್ ಮೆಡಲ್';;೫-೮-೨೦೧೮
ಗಣಿತಜ್ಞರು
ಅನಿವಾಸಿ ಭಾರತೀಯ
ಬಾಲ್ಯ

ಬಾಲ್ಯವು ಹುಟ್ಟಿನಿಂದ ಹಿಡಿದು ಹದಿಹರೆಯದವರೆಗಿನ ವಯೋವಧಿ. ಪಿಯಾಜಿಯೆ ಅವರ ಅರಿವು ಸಂಬಂಧಿ ಬೆಳವಣಿಗೆಯ ಸಿದ್ಧಾಂತದ ಪ್ರಕಾರ, ಬಾಲ್ಯವು ಎರಡು ಹಂತಗಳನ್ನು ಹೊಂದಿರುತ್ತದೆ: ಪೂರ್ವಕಾರ್ಯಕಾರಿ ಹಂತ ಮತ್ತು ವಾಸ್ತವಿಕ ಕಾರ್ಯಕಾರಿ ಹಂತ. ಬೆಳವಣಿಗೆ ಮನಃಶಾಸ್ತ್ರದಲ್ಲಿ, ಬಾಲ್ಯವನ್ನು ದಟ್ಟಡಿತನ (ನಡೆಯಲು ಕಲಿಯುವ ಹಂತ), ಮುಂಚಿನ ಬಾಲ್ಯ (ಆಟದ ವಯಸ್ಸು), ಮಧ್ಯ ಬಾಲ್ಯ (ಶಾಲೆಯ ವಯಸ್ಸು) ಮತ್ತು ಹದಿಹರೆಯದ (ಪ್ರೌಢಾವಸ್ಥೆಯಿಂದ ಪ್ರೌಢಾವಸ್ಥೆ ನಂತರದ ಹಂತ) ಬೆಳವಣಿಗೆಯ ಹಂತಗಳಲ್ಲಿ ವಿಭಜಿಸಲಾಗುತ್ತದೆ. ಬಾಲ್ಯದ ವಿವಿಧ ಅಂಶಗಳು ಒಬ್ಬ ವ್ಯಕ್ತಿಯ ಮನೋಭಾವ ರಚನೆ ಮೇಲೆ ಪ್ರಭಾವ ಬೀರಬಹುದು. ಬಾಲ್ಯದ ಪರಿಕಲ್ಪನೆಯು ೧೭ನೇ ಮತ್ತು ೧೮ನೇ ಶತಮಾನಗಳ ಅವಧಿಯಲ್ಲಿ ಉದಯಿಸಿತು, ವಿಶೇಷವಾಗಿ ತತ್ವಶಾಸ್ತ್ರಜ್ಞ ಜಾನ್ ಲಾಕ್‍ರ ಶೈಕ್ಷಣಿಕ ಸಿದ್ಧಾಂತಗಳು ಮತ್ತು ಮಕ್ಕಳಿಗಾಗಿ ಹಾಗೂ ಮಕ್ಕಳ ಬಗ್ಗೆಯಿರುವ ಪುಸ್ತಕಗಳ ಬೆಳವಣಿಗೆಯ ಮೂಲಕ. ಈ ಘಟ್ಟಕ್ಕಿಂತ ಮುಂಚೆ, ಮಕ್ಕಳನ್ನು ಹಲವುವೇಳೆ ವಯಸ್ಕರ ಅಪೂರ್ಣ ಸ್ವರೂಪಗಳೆಂದು ನೋಡಲಾಗುತ್ತಿತ್ತು.

ಮರಣ, ವಿಪರೀತ ಅಪೌಷ್ಟಿಕತೆ, ವಿಪರೀತ ಹಿಂಸೆ, ಸಂಘರ್ಷದಿಂದ ಉಂಟಾಗುವ ಸ್ಥಳಾಂತರ, ಮಕ್ಕಳು ಶಾಲೆಯಿಂದ ಹೊರಗಿರುವುದು, ಬಾಲ ಕಾರ್ಮಿಕತೆ, ಮಕ್ಕಳಿಗೆ ಮಕ್ಕಳಿರುವುದು ಮತ್ತು ಬಾಲ್ಯ ವಿವಾಹಗಳು ಬಾಲ್ಯವನ್ನು ಅಂತ್ಯಗೊಳಿಸುವ ಎಂಟು ಜೀವನ ಘಟನೆಗಳೆಂಡು ವಿವರಿಸಲಾಗಿದೆ.

ಜೀವನಶೈಲಿಗಳು ಬದಲಾದಂತೆ ಮತ್ತು ವಯಸ್ಕರ ನಿರೀಕ್ಷೆಗಳು ಮಾರ್ಪಾಡುಗೊಂಡಂತೆ ಬಾಲ್ಯದ ಪರಿಕಲ್ಪನೆಯು ವಿಕಸನಗೊಂಡಂತೆ ಮತ್ತು ಬದಲಾದಂತೆ ಕಾಣುತ್ತದೆ. ಮಕ್ಕಳಿಗೆ ಯಾವುದೇ ಚಿಂತೆಗಳಿರಬಾರದು ಮತ್ತು ಅವರು ಕೆಲಸ ಮಾಡುವ ಅಗತ್ಯವಿರಬಾರದು ಎಂದು ಕೆಲವರು ನಂಬುತ್ತಾರೆ; ಜೀವನವು ಸಂತೋಷದಾಯಕ ಮತ್ತು ಕಷ್ಟರಹಿತವಾಗಿರಬೇಕು. ಸಾಮಾನ್ಯವಾಗಿ ಬಾಲ್ಯವು ಸಂತೋಷ, ಆಶ್ಚರ್ಯ, ತಲ್ಲಣ ಮತ್ತು ಚೇತರಿಸಿಕೊಳ್ಳುವಿಕೆಯ ಮಿಶ್ರಣವಾಗಿರುತ್ತದೆ. ಅದು ಸಾಮಾನ್ಯವಾಗಿ ಹೆತ್ತವರನ್ನು ಹೊರತುಪಡಿಸಿ, ಆಡುವ, ಕಲಿಯುವ, ಜನರೊಂದಿಗೆ ಬೆರೆಯುವ, ಅನ್ವೇಷಿಸುವ, ಮತ್ತು ಸಾಕಷ್ಟು ವಯಸ್ಕರ ಮಧ್ಯಸ್ಥಿಕೆ ಇಲ್ಲದ ಪ್ರಪಂಚದಲ್ಲಿ ಚಿಂತಿಸುವ ಕಾಲವಾಗಿರುತ್ತದೆ. ಅದು ವಯಸ್ಕ ಜವಾಬ್ದಾರಿಗಳನ್ನು ನಿಭಾಯಿಸುವ ಅಗತ್ಯವಿಲ್ಲದೇ ಜವಾಬ್ದಾರಿಗಳ ಬಗ್ಗೆ ಕಲಿಯುವ ಕಾಲವಾಗಿರುತ್ತದೆ.

ಮಕ್ಕಳ ಆರೋಗ್ಯದಲ್ಲಿ ಮಕ್ಕಳ ದೈಹಿಕ, ಮಾನಸಿಕ ಮತ್ತು ಸಾಮಾಜಿಕ ಯೋಗಕ್ಷೇಮಗಳು ಸೇರಿವೆ. ಮಕ್ಕಳ ಆರೋಗ್ಯವನ್ನು ಕಾಪಾಡುವುದು ಎಂದರೆ ಅವರಿಗೆ ಆರೋಗ್ಯಕರ ಆಹಾರಗಳನ್ನು ನೀಡುವುದು, ಅವರಿಗೆ ಸಾಕಷ್ಟು ನಿದ್ದೆ ಮತ್ತು ವ್ಯಾಯಾಮ ಸಿಗುತ್ತದೆಂದು ಖಚಿತಪಡಿಸಿಕೊಳ್ಳುವುದು, ಮತ್ತು ಅವರ ಸುರಕ್ಷತೆಯನ್ನು ಕಾಪಾಡುವುದು. ವಿಶ್ವದ ಕೆಲವು ಭಾಗಗಳಲ್ಲಿ ಹಲವುವೇಳೆ ಮಕ್ಕಳು ಅಪೌಷ್ಟಿಕತೆಯಿಂದ ಬಾಧಿತವಾಗಿರುತ್ತಾರೆ. ಇದು ಹಲವುವೇಳೆ ಅತಿಸಾರ, ನ್ಯುಮೋನಿಯಾ ಮತ್ತು ಮಲೇರಿಯಾದಂತಹ ಇತರ ಸ್ಥಿತಿಗಳಿಗೆ ಸಂಬಂಧಿಸಿರುತ್ತದೆ.

ಉಲ್ಲೇಖಗಳು

ಮಾನವ ಜೀವನದ ಹಂತಗಳು
ದಾರ

ದಾರವು ಒಂದು ಬಗೆಯ ನೂಲು, ಆದರೆ ಇದನ್ನು ಹಾಗೆಯೇ ಹೊಲಿಗೆಗಾಗಿ ಬಳಸಲಾಗುತ್ತದೆ. ಇದನ್ನು ಹತ್ತಿ, ನಾರುಬಟ್ಟೆ, ನೈಲಾನ್, ಮತ್ತು ರೇಷ್ಮೆ ಸೇರಿದಂತೆ ಅನೇಕ ವಿಭಿನ್ನ ವಸ್ತುಗಳಿಂದ ತಯಾರಿಸಬಹುದು. ಯಾವುದನ್ನು ಜೋಡಿಸಲು ದಾರವನ್ನು ಬಳಸಲಾಗುತ್ತಿದೆಯೋ, ಆ ವಸ್ತುವಿಗಿಂತ ದಾರವು ಹೆಚ್ಚು ಗಟ್ಟಿಯಾಗಿದ್ದು, ಹೊಲಿಗೆ ಸಾಲುಗಳನ್ನು ಬಿಗಿಯಾಗಿ ಎಳೆದು ಇರಿಸಲಾದರೆ, ದಾರವು ತುಂಡಾಗುವ ಮುಂಚೆಯೇ ಆ ವಸ್ತು ಹರಿದುಹೋಗಬಹುದು. ಉಡುಪುಗಳನ್ನು ಸಾಮಾನ್ಯವಾಗಿ ಬಟ್ಟೆಗಿಂತ ಕಡಿಮೆ ಬಲದ ದಾರಗಳಿಂದ ಹೊಲಿಯಲಾಗುತ್ತದೆ, ಏಕೆಂದರೆ ಬಿಗಿ ಎಳೆತ ಉಂಟಾದರೆ ಉಡುಪಿಗಿಂತ ಮುಂಚೆ ಹೊಲಿಗೆ ಸಾಲು ತುಂಡಾಗಲಿ ಎಂದು. ಗಣನೀಯ ಪ್ರಮಾಣದ ಒತ್ತಡವನ್ನು ತಡೆದುಕೊಳ್ಳಬೇಕಾದ ಗವುಸು, ಕಾರ್‌ನ ಆಸನಗಳು, ಟಾರ್ಪಾಲಿನ್‍ಗಳು, ಟೆಂಟುಗಳು, ಮತ್ತು ಅಶ್ವಸಜ್ಜಿನಂತಹ ಭಾರದ ಸರಕುಗಳಿಗೆ ಬಹಳ ಗಟ್ಟಿಯಾದ ದಾರಗಳು ಬೇಕಾಗುತ್ತದೆ. ರಿಪೇರಿಗಳನ್ನು ಹಗುರಾದ ದಾರದಿಂದ ಪ್ರಯತ್ನಿಸುವುದರಿಂದ ಸಾಮಾನ್ಯವಾಗಿ ಕ್ಷಿಪ್ರ ವೈಫಲ್ಯ ಉಂಟಾಗುತ್ತದೆ, ಆದರೆ ಮತ್ತೊಮ್ಮೆ, ಹೊಲಿಯಲಾಗುತ್ತಿರುವ ವಸ್ತುವಿಗಿಂತ ಗಟ್ಟಿಯಾದ ದಾರವನ್ನು ಬಳಸಿದರೆ ದಾರವು ಸ್ವತಃ ಹರಿಯುವುದಕ್ಕೆ ಮುಂಚೆ ಆ ವಸ್ತುವಿನಲ್ಲಿ ಹರಕುಗಳು ಉಂಟಾಗಬಹುದು.

ಹತ್ತಿಯ ದಾರವನ್ನು ಸಾಮಾನ್ಯ ಬಳಕೆಗೆ ಉಪಯೋಗಿಸಬಹುದು. ಇದನ್ನು ಹೊಸೆದಿರಲಾಗಿರುತ್ತದೆ. ಹತ್ತಿ ಮತ್ತು ಪಾಲಿಯೆಸ್ಟರ್‌ನ ಮಿಶ್ರ ದಾರವು ಮಧ್ಯೆ ಪಾಲಿಯೆಸ್ಟರ್‌ನ್ನು ಹೊಂದಿದ್ದು ಹೊರಗೆ ಹತ್ತಿ ಇರುತ್ತದೆ. ಇದು ಸ್ವಲ್ಪ ಎಳೆಯಲ್ಪಡಬಹುದಾಗಿದ್ದು ಹತ್ತಿಯ ಸಾಂಪ್ರದಾಯಿಕ ನೋಟವನ್ನು ಉಳಿಸಿಕೊಳ್ಳುತ್ತದೆ. ಇದರ ಮುಖ್ಯ ಬಳಕೆ ಆಗುವುದು ಬಲ ಬೇಕಾಗಿದ್ದಾಗ ಆದರೆ ಹೊಳಪು ಬೇಡದಿದ್ದಾಗ. ಸಂಯೋಜಿಸಬಲ್ಲ ದಾರವು ಹೊಲಿಯಲಾದ ಬಟ್ಟೆಗಳನ್ನು ಇಸ್ತ್ರಿ ಮಾಡಿದಾಗ ಅವುಗಳನ್ನು ಒಂದುಗೂಡಿಸುತ್ತದೆ. ಇದರ ಮುಖ್ಯ ಬಳಕೆ ಬಂಧನ ಮತ್ತು ಮೇಲಲಂಕಾರದಲ್ಲಿ ಇರುತ್ತದೆ. ನಾರುಬಟ್ಟೆ ದಾರವು ಹೊಸೆಯಲಾದ ದಾರವಾಗಿದೆ. ಸಾಮಾನ್ಯವಾಗಿ ಬಟ್ಟೆಯ ಉಡುಪಗಳಿಗೆ ಬಳಸಲಾದವುಗಳಿಗಿಂತ ಹೆಚ್ಚು ದಪ್ಪ ವಿಸ್ತಾರದಲ್ಲಿರುತ್ತದೆ. ಬಾಳಿಕೆ ಮತ್ತು ಶಿಲೀಂಧ್ರ ಪ್ರತಿರೋಧಕ್ಕಾಗಿ ಇದಕ್ಕೆ ಮೇಣ ಹಚ್ಚಬಹುದು. ಇದರ ಬಳಕೆಗಳೆಂದರೆ ಸಾಂಪ್ರದಾಯಿಕ ಚಕ್ಕಳದ ಅಶ್ವಸಜ್ಜು, ಚಕ್ಕಳದ ಪೆಟ್ಟಿಗೆಗಳು, ಕೈಚೀಲಗಳು ಮತ್ತು ಪರಿಕರಗಳು, ಮಣಿಕೆಲಸ ಇತ್ಯಾದಿ. ಲೋಹೀಯ ದಾರವೆಂದರೆ ಸಾಮಾನ್ಯ ದಾರಕ್ಕೆ ಬಹಳ ತೆಳ್ಳನೆಯ ಲೋಹದ ಲೇಪನವನ್ನು ಕೊಡಲಾಗುತ್ತದೆ. ಇದು ಒಂದು ಬಾಹ್ಯ ಲೇಪನದಿಂದ ರಕ್ಷಿತವಾಗಿರುತ್ತದೆ. ಇದು ಬಹಳ ಹೊಳೆಯುವ ಬಣ್ಣ/ಮಿನುಗು ಮತ್ತು/ಅಥವಾ ರಚನೆಯನ್ನು ಒದಗಿಸುತ್ತದೆ. ಈ ದಾರವನ್ನು ಅಲಂಕಾರದಲ್ಲಿ ಬಳಸಲಾಗುತ್ತದೆ. ನೈಲಾನ್ ದಾರವು ಪಾರದರ್ಶಕ ಎಳೆಯಾಗಿರುತ್ತದೆ. ಇದನ್ನು ಇಸ್ತ್ರಿ ಪೆಟ್ಟಿಗೆಯಿಂದ ಕರಗಿಸಬಹುದು. ಸಾಮಾನ್ಯವಾಗಿ ನೈಲಾನ್ ಪಾಲಿಯೆಸ್ಟರ್‌ಗಿಂತ ಹೆಚ್ಚು ಬಲಶಾಲಿಯಾಗಿರುತ್ತದೆ. ಬಲ ಮತ್ತು ಪಾರದರ್ಶಕತೆ ಬೇಕಾದ ಕಡೆ ಇದನ್ನು ಬಳಸಲಾಗುತ್ತದೆ. ಪಾಲಿಯೆಸ್ಟರ್ ದಾರವು ಒಂದು ಕೃತಕ ಮಿಶ್ರಣವಾಗಿದ್ದು ಹತ್ತಿಗಿಂತ ಹೆಚ್ಚು ಬಲಶಾಲಿಯಾಗಿದ್ದು ಹೆಚ್ಚು ಎಳೆಯಬಹುದಾಗಿರುತ್ತದೆ. ಜಾಳುಎಳೆಗಳು ಬಹಳ ಕಡಿಮೆ ಅಥವಾ ಇರುವುದಿಲ್ಲ. ಬಲ ಬೇಕಾದ ಕಡೆ ಇದನ್ನು ಬಳಸಲಾಗುತ್ತದೆ. ರೇಯಾನ್ ದಾರವನ್ನು ಸೆಲ್ಯುಲೋಸ್‍ನಿಂದ ತಯಾರಿಸಲಾಗುತ್ತದೆ, ಆದರೆ ಇದನ್ನು ಪ್ರಾಕೃತಿಕ ನಾರು ಎಂದು ಪರಿಗಣಿಸಲಾಗುವುದಿಲ್ಲ ಏಕೆಂದರೆ ಇದು ಬಹಳ ಸಂಸ್ಕರಿತವಾಗಿರುತ್ತದೆ. ಇದು ಹೊಳಪಿನ ಬಣ್ಣಗಳನ್ನು ಪಡೆಯಲು ಉಪಯುಕ್ತವಾಗಿದೆ. ಆದರೆ ಯಾವಾಗಲೂ ಬಣ್ಣ ಬಿಡುವುದಿಲ್ಲ ಎಂದು ಹೇಳಲಾಗದು. ಹೆಚ್ಚಿನ ಮಿನುಗು ಮತ್ತು ಮೃದು ರಚನೆ ಬೇಕಾದಾಗ ಇದನ್ನು ಬಳಸಲಾಗುತ್ತದೆ. ರೇಷ್ಮೆ ದಾರವು ಬಹಳ ನವಿರಾದ, ಬಲವಾದ ಮತ್ತು ನೋಡಲು ಕಷ್ಟವಾದ ದಾರವಾಗಿದೆ; ಆದರೆ ಕಾಲಾಂತರದಲ್ಲಿ ಕಳಪೆ ಆಗುತ್ತದೆ. ಹೆಚ್ಚು ಬಲ ಮತ್ತು ಹೆಚ್ಚು ಮಿನುಗು ಬೇಕಾದ ಕಡೆಗೆ ಇದನ್ನು ಉಪಯೋಗಿಸಲಾಗುತ್ತದೆ. ಉದಾ. ಮಣಿಗಳನ್ನು ಜೋಡಿಸಲು ಬಳಸಲಾಗುತ್ತದೆ.

ನೂಲು
ಕಾಸ್ಮಾಸ್

ಕಾಸ್ಮಾಸ್  ಸಾಮಾನ್ಯವಾಗಿ ಗಾರ್ಡನ್ ಕಾಸ್ಮಾಸ್  ಅಥವಾ ಮೆಕ್ಸಿಕನ್ ಅಸ್ಟರ್ ಎಂದು ಕರೆಯುತ್ತಾರೆ.  ಕಾಸ್ಮಾಸ್ ಮದ್ಯಮ ಗಾತ್ರದ ಹೂವನ್ನು  ಬಿಡುತ್ತದೆ.. ಕಾಸ್ಮಾಸ್ ಮೊದಲು  ಕಂಡುಬಂದಿದ್ದು  ಮೆಕ್ಸಿಕೊನಲ್ಲಿ  . ಕಾಸ್ಮಾಸ್ ಉತ್ತರ ಅಮೆರಿಕ, ದಕ್ಷಿಣ ಅಮೆರಿಕ,  ವೆಸ್ಟ ಇಂಡಿಸ್, ಇಟಲಿ, ಆಸ್ಟ್ರೇಲಿಯಾ ಮತ್ತು  ಏಷ್ಯಾದಲ್ಲಿ ಹರಡಿತು. ಇದು ತೋಟದಲ್ಲಿ  ಬೆಳೆಯುತ್ತವೆಯಾದರೂ ಇವು ಬಯಲಿನ ಗಿಡ.

ವಿವರಣೆ
ಕಸ್ಮಾಸ್ ಅಲ್ಪಾವಧೀ ಕಾಲದ ಗಿಡ  ಎನ್ನಬಹುದು. ಏಕೆಂದರೆ ಅವುಗಳ ಕಾಲ ೪ ರಿಂದ ೫ ವರ್ಷ. ಕಾಸ್ಮಾಸ್ ತಾಯಿಬೆರಿನಿಂದ ಪುನಃ ವರ್ಷ ವರ್ಷ ಹೊರಹುಮ್ಮುತ್ತದೆ. ಈ ಗಿಡದ ಉದ್ದ ೨ ರಿಂದ ೪ ಅಡಿ,(೦.೬೧ ರಿಂದ ೧.೨೨ ಮೀಟರ್). ಕಾಸ್ಮಾಸ್ ಹೊ  ಅರಳಿದ ನಂತರ, ದಿನಗಳು ಕಳೆದಂತೆ ಹೊವಿನ ಬಣ್ಣ ಗಾಢದಿಂದ ತೆಳುವಾಗಿ ಬದಲಾಗುತ್ತವೆ. ನೇರಳೆ ಬಣ್ಣದಿಂದ ಬಿಳಿ  ಮಿಶ್ರಿತ  ತೆಳುಗೆಂಪು,  ಮತ್ತು  ಬಿಳಿ  ಬಣ್ಣಕ್ಕೆ ಬದಲಾಗುತ್ತದ್ದೆ. ಕಾಸ್ಮಾಸ್ ಎಲೆಗಳು ಕೊದಲಿನಂತ್ತೆ  ತೆಳುವಾಗಿರುತ್ತದೆ. ಹೊ ಅರಳುವಾಗ ಗಿಡಗಳು ಭಾಗಿಹೊಗುವ ಸಂಭವ ಹೆಚ್ಚು. ಹಾಗಾಗಿ ಗಿಡಗಳು ಗುಂಪಾಗಿ ಬೆಳೆದರೆ, ಎಲೆಗಳು ಒ೦ದಕೊಂದು ಹೆಣದುಕೊಂಡು ಗಿಡ ನೆಟ್ಟಗೆ  ನಿಲ್ಲುತ್ತದೆ ಆಗ ಹೊ ಭಾರವನ್ನು ಸಹಿಸಲು ಸಹಾಯವಗುತ್ತದೆ.

ವ್ಯವಸಾಯ
ಬೆಳವಣಿಗೆಯ  ಗುಣಲಕ್ಷಣಗಳು
ಕಸ್ಮಾಸ್ ಮೊಳಕೆಯೊಡಿಯುವುದು ೭ ರಿಂದ ೧೦ ದಿನಗಳಲ್ಲಿ. ಮದ್ಯಮ ತಾಪಮಾನದಲ್ಲಿಟ್ಟು  ೭೫ ಡಿಗ್ರಿ ಫಾರನಿಟ್( ೨೪ ಡಿಗ್ರಿ ಸೆಲ್ಸಿಯಸ್). ೬೦ ರಿ೦ದ ೯೦ ದಿನಗಳಲ್ಲಿ ಹೊ  ಬರಲು  ಶುರುವಾಗುವುದು. 
ಸೂಯ೯ನ ಬೆಳಕಿನಲ್ಲಿರಿವ  ಗಿಡಗಳು  ಹೆಚ್ಚು ಹೊವುಗಳನ್ನು  ಕೊಡುತ್ತದೆ. ಇದು ನೆರಳನ್ನು ಸಹಿಸಿಬಲ್ಲವಾದರೂ ಸೂಯ೯ನ  ಬೆಳಕಿನಲ್ಲಿ ಹೆಚ್ಚು ಹೊವುಗಳನ್ನು  ಕೊಡುತ್ತವೆ.
ಹೆಚ್ಚು ಮಳೆ ಬಿದ್ದಾಗ ಗಿಡದ ಕಾಂಡ ಮುರಿದುಹೊಗುವ  ಸಂಭವವಿರುತ್ತದೆ. ಈ ಗಿಡಗಳು ಸೊಕ್ಷ್ಮವಾದ ಕಾಂಡಗಳನ್ನು ಹೊಂದಿರುತ್ತದೆ. ಚಳಿ, ಗಾಳಿ ಮತ್ತು ಬರಗಾಲಾವನ್ನು  ಇದು ಸಹಿಸುವುದಿಲ್ಲ, ಆದರೂ ನೀರು ದೊರೆಯುವವರೆಗೊ ಇವು ಶಾಖವನ್ನು  ಸಹಿಸುತ್ತದೆ. ಉತ್ತಮವಾಗಿ ಬೆಳೆದ ಗಿಡಗಳು  ೩ ರಿಂದ ೪ ಅಡಿ ಎತ್ತರಕ್ಕೆ  ಬೆಳೆಯುತ್ತವೆ
ಬಸವನಹುಳು ಈ ಗಿಡದ ಎಲೆ ಹಾಗು ಹೂವನ್ನು ಆಹಾರವಾಗಿ ಸೇವಿಸುತ್ತದೆ.

ಚಿತ್ರ ಸಂಗ್ರಹ
ಏಣಿ

ಏಣಿಯು(ladder)  ಲಂಬ ಅಥವಾ ಬಾಗಿದ ಮೆಟ್ಟಿಲುಗಳ ಸಮೂಹ. ಎರಡು ಬಗೆಯ ಏಣಿಗಳಿವೆ: ಬಾಗದ ಏಣಿಗಳು - ಇವು ಸ್ವತಃ ಆಧಾರವಾಗಿರುತ್ತವೆ ಅಥವಾ ಇವನ್ನು ಗೋಡೆಯಂತಹ ಲಂಬ ಮೇಲ್ಮೈಗೆ ವಾಲಿಸಿ ಇಡಬಹುದು, ಇನ್ನೊಂದು ಬಗೆಯೆಂದರೆ ಸುತ್ತಿಕೊಳ್ಳಬಲ್ಲ ಏಣಿಗಳು, ಉದಾಹರಣೆಗೆ ಹಗ್ಗ ಅಥವಾ ಅಲ್ಯುಮಿನಿಯಂನಿಂದ ತಯಾರಿಸಿದಂಥವು. ಇವನ್ನು ಮೇಲಿನಿಂದ ಜೋತು ಬಿಡಬಹುದು. ಒಂದು ಬಾಗದ ಏಣಿಯ ಲಂಬ ಅಂಗಗಳನ್ನು ಲಂಬತೊಲೆಗಳು/ದೂಲಗಳು ಅಥವಾ ಲಂಬಕಂಬಿಗಳು ಅಥವಾ ಲಂಬಪಟ್ಟಿಗಳು ಎಂದು ಕರೆಯಲಾಗುತ್ತದೆ. ಬಾಗದ ಏಣಿಗಳನ್ನು ಸಾಮಾನ್ಯವಾಗಿ ಸಾಗಿಸಬಹುದು, ಆದರೆ ಕೆಲವು ಬಗೆಗಳು ಒಂದು ರಚನೆ, ಕಟ್ಟಡ, ಅಥವಾ ಉಪಕರಣಕ್ಕೆ ಶಾಶ್ವತವಾಗಿ ಜೋಡಿಸಲ್ಪಟ್ಟಿರುತ್ತವೆ. ಇವನ್ನು ಸಾಮಾನ್ಯವಾಗಿ ಲೋಹ, ಕಟ್ಟಿಗೆ, ಅಥವಾ ನಾರುಗಾಜಿನಿಂದ ತಯಾರಿಸಲಾಗುತ್ತದೆ, ಆದರೆ ಗಟ್ಟಿಯಾದ ಪ್ಲಾಸ್ಟಿಕ್‍ನಿಂದ ತಯಾರಿಸಿದ ಏಣಿಗಳು ಪರಿಚಿತವಿವೆ.

ಬಾಗದ ಏಣಿಗಳು ಅನೇಕ ರೂಪಗಳಲ್ಲಿ ಲಭ್ಯವಿವೆ. ಜೋಡಿಸಿದ ಏಣಿಯಲ್ಲಿ ಎರಡು ಪಾರ್ಶ್ವದ ಅಂಗಗಳನ್ನು ಹಲವಾರು ಮೆಟ್ಟಿಲುಗಳಿಂದ ಜೋಡಿಸಲಾಗಿರುತ್ತದೆ; ಇವನ್ನು ರಚನೆಗೆ ಲಗತ್ತಿಸಲಾಗಿರುತ್ತದೆ ಮತ್ತು ಯಾವುದೇ ಚಲಿಸುವ ಭಾಗಗಳಿರುವುದಿಲ್ಲ. ವಿಸ್ತರಣಾ ಏಣಿ ಅಥವಾ ದೂರದರ್ಶಕ ಏಣಿ - ಇದು ಒಂದು ಸ್ಥಿರ ಏಣಿಯಾಗಿದ್ದು, ಅನುಕೂಲಕರ ಸಂಗ್ರಹಣೆಗಾಗಿ ಇದನ್ನು ಎರಡು ಅಥವಾ ಹೆಚ್ಚು ಲಂಬಗಳಾಗಿ ವಿಭಜಿಸಲಾಗಿರುತ್ತದೆ; ಶೇಖರಣೆಗಾಗಿ ಲಂಬಗಳನ್ನು ಒಟ್ಟಾಗಿ ಜಾರಿಸಬಹುದು ಅಥವಾ ಏಣಿಯ ಉದ್ದವನ್ನು ವಿಸ್ತರಿಸಲು ಬೇರೆಯಾಗುವಂತೆ ಜಾರಿಸಬಹುದು; ಏಣಿಯನ್ನು ಸುಲಭವಾಗಿ ವಿಸ್ತರಿಸಲು ರಾಟೆ ವ್ಯವಸ್ಥೆಯನ್ನು ಜೋಡಿಸಬಹುದು. ಹೀಗೆ ಇದನ್ನು ನೆಲದ ಮೇಲಿರುವ ನಿರ್ವಾಹಕನು ನಿಭಾಯಿಸಬಹುದು. ಕೆಲಸವಾದ ನಂತರ ಏಣಿಯನ್ನು ಅದರ ಜಾಗದಲ್ಲಿ ಬಿಗಿಣಿಗಳು ಮತ್ತು ತಡೆಗೂಟಗಳನ್ನು ಬಳಸಿ ಬೀಗ ಹಾಕಿ ಇಡಬಹುದು. ಅಗ್ನಿಶಾಮಕ ಸೇವೆಯ ೬೫ ಅಡಿ, ೫೦ ಅಡಿ, ಮತ್ತು ಕೆಲವು ೩೫ ಅಡಿಯ ವಿಸ್ತರಣಾ ಏಣಿಗಳು ಏರಿಸುವುದು, ಆಧಾರ ಗೂಟ ಒದಗಿಸುವಲ್ಲಿ, ವಿಸ್ತರಿಸುವಲ್ಲಿ, ಸ್ಥಾಪಿಸುವಲ್ಲಿ, ಹಿಂತೆಗೆದುಕೊಳ್ಳುವಲ್ಲಿ ಮತ್ತು ಕೆಳಗಿಳಿಸುವಲ್ಲಿ ನೆರವಾಗಲು ಬ್ಯಾಂಗರ್ ಕೋಲುಗಳು, ನಿಲ್ಲು ಕೋಲುಗಳನ್ನು ಬಳಸುತ್ತವೆ. ಇದಕ್ಕೆ ಕಾರಣ ಅದರ ಭಾರದ ತೂಕ. ಕ್ರಿಸ್ಮಸ್ ಮರ ಏಣಿ - ಧುಮುಕುವವರಿಗೆ ಒಂದು ಬಗೆಯ ಹತ್ತುವ ಏಣಿಯಾಗಿದೆ. ಇದು ಒಂದು ಒಂಟಿ ಕೇಂದ್ರ ಲಂಬಪಟ್ಟಿಯನ್ನು ಹೊಂದಿರುತ್ತದೆ ಮತ್ತು ಧುಮುಕುವವನಿಗೆ ಈಜುರೆಕ್ಕೆಗಳನ್ನು ಧರಿಸಿಯೇ ಏಣಿಯನ್ನು ಹತ್ತುವ ಸಲುವಾಗಿ ಅನುಮತಿ ನೀಡಲು ಪಾರ್ಶ್ವಗಳಲ್ಲಿ ತೆರೆದಿರುತ್ತದೆ. ಸೇತುವೆ ಏಣಿ - ಇಳಿವಿನಿಂದ ಬೇರ್ಪಟ್ಟ ಎರಡು ಬಿಂದುಗಳ ನಡುವೆ ಸಾಗುಮಾರ್ಗವಾಗಿ ಕಾರ್ಯನಿರ್ವಹಿಸಲು ಅಡ್ಡವಾಗಿ ಇರಿಸಲಾದ ಒಂದು ಬಗೆಯ ಏಣಿ. ದಾಳಿ ಏಣಿ - ಗೋಡೆಗಳನ್ನು ಏರಲು ಮತ್ತು ಕಂದಕಗಳನ್ನು ದಾಟಲು ನೆರವಾಗಲು ಮುತ್ತಿಗೆ ಯುದ್ಧದಲ್ಲಿ ಇದನ್ನು ಬಳಸಲಾಗುತ್ತದೆ. ಮೇಲಟ್ಟದ ಏಣಿ - ಮೇಲಟ್ಟ ಅಥವಾ ಮೇಲಂತಸ್ತಿಗೆ ಪ್ರವೇಶ ನೀಡಲು ಒಳತಾರಸಿಯಿಂದ ಕೆಳಗೆ ಎಳೆಯಲಾಗುತ್ತದೆ.

ಲಂಬ ಸಾರಿಗೆ ಸಾಧನಗಳು
ತಪನ್ ದಾಸ್

ತಪನ್ ದಾಸ್ ಅಸ್ಸಾಮೀ ಸಿನಿಮಾ ಮತ್ತು ಸಂಚಾರಿ  ರಂಗಭೂಮಿ ನಟ, ನಿರ್ದೇಶಕ ಮತ್ತು ಕಥೆಗಾರ.ಅವರು ನಾಟಕ ನಾಟಕಗಳಲ್ಲಿಯೂ ಸಹ ಅಭಿನಯಿಸುತ್ತಾರೆ.

ಆರಂಭಿಕ ಜೀವನ
ದಾಸ್ 11 ಜನವರಿ 1962 ರಂದು ಜನಿಸಿದರು ಗುವಾಹಾಟಿಯಲ್ಲಿ. ಅವರು ಪ್ರೌಢಶಾಲೆಯಲ್ಲಿದ್ದಾಗ 80 ರ ದಶಕದ ಆರಂಭದಿಂದಲೂ ನಟನೆಯ ನಂಟನ್ನು ಹೊಂದಿದ್ದಾರೆ . ಅವರು ಗುವಾಹಾಟಿಯಲ್ಲಿ ವಿವಿಧ ನಾಟಕಗಳನ್ನು ಮಾಡುವ ಮೂಲಕ  ಪ್ರಸಿದ್ಧರಾದ  ನಟರಾಗಿದ್ದಾರೆ

ವೃತ್ತಿಜೀವನ
ಪುಲಾಕ್ ಗೊಗೊಯ್ ಅವರ ಸೆಂಡೂರ್ ಚಿತ್ರದ  ಮೂಲಕ ದಾಸ್ ಅವರು ಅಸ್ಸಾಮಿ ಚಿತ್ರರಂಗಕ್ಕೆ  ಪ್ರವೇಶ ಮಾಡಿದರು.

೨೦೧೮ ರವರೆಗೆ  ಅವರು 20 ಕ್ಕೂ ಹೆಚ್ಚು ಅಸ್ಸಾಮಿ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ.ಚಲನಚಿತ್ರಗಳಲ್ಲದೆ, ದಾಸ್  ಸಂಚಾರಿ  ಥಿಯೇಟರ್ ಜೊತೆ  ಸಂಬಂಧ ಹೊಂದಿದ್ದರು. ಅವರು ಕೊಹಿನೂರ್, ಬೋರ್ಡಿವಿಲಾ ಮತ್ತು ಶಕುಂತಲಾ ಥಿಯೇಟರ್ನಲ್ಲಿ ಅಭಿನಯಿಯದ ಜೊತೆಗೆ  ನಿರ್ದೇಶನ ಕೂಡ  ಮಾಡಿದ್ದಾರೆ

ನಟಿಸಿದ  ಚಲನಚಿತ್ರಗಳು  
1984 ಸೆಂದೂರ್ 
1984 ಶಕುಂತಲಾ ಅರು ಶಂಕರ್ ಜೋಸೆಫ್ ಆಲಿ 
1985 ಸುರುಜ್ 
1985 ಪೂಜಾ 
1986 ಸಂಕಲ್ಪ್ 
1987 ಸೂತ್ರಪತ್ 
1988 ಪಿತಾ -ಪುತ್ರ್ 
1990 ಪಹರಿ ಕನ್ಯಾ
1990 ಅಭಿಮನ್ 
1992 ಪ್ರಭಾ ಪೊಖೀರ್ ಗಾನ್ 
1993 ಡ್ರೈಟಿ 
1993 ಅಬಾರ್ಟನ್ 
1996 ಇತಿಹಾಸ್ 
1998 ಕೃಷ್ಣಚುರಾ 
2001 ಡಾಗ್ 
2002 ಗನ್ ಗನ್ ಗೇನ್ ಗೇನೆ 
2002 ಕನ್ಯಾಡಾನ್ 
2004 ಬರುದ್ 
2004 ದೀನಬಂದೂ 
2004 ಅನುರಾಗ್ 
2004 ಅಂಥೀನ್ ಜಾತ್ರ 
2005 ಕದಂತೊಳೆ  ಕೃಷ್ಣ ನಾಚೆ ಸುಮನ್ ಹರಿಪ್ರಿಯ
2005 ಅಸ್ಟ್  ರಾಗ್ 
2006 ಅಘರಿ ಆತ್ಮ 
2011 ರಾಮ್ದೆನು
2012 ಸಮರನ್ ಬರುವಾ ಅಹಿ ಅಸೆ 
2012 ಸುರ್ಜಾಸ್ತಾ 
2015 ಅತೆಕ್

ಪ್ರಕಟಿತ ಪುಸ್ತಕ 

ಮೇಗ್ಮಲ್ಲರ್

ಪ್ರಶಸ್ತಿಗಳು 

2012 - ರುಪ್ಕರ್ ಪ್ರಶಸ್ತಿ

ಬಾಹ್ಯ ಕೊಂಡಿಗಳು

ಉಲ್ಲೇಖಗಳು 

ಚಲನಚಿತ್ರ ನಟರು
ಏತ

ಏತವು ಒಂದು ನೀರಾವರಿ ಉಪಕರಣ. ಏತವು ಪ್ರಾಚೀನ ಈಜಿಪ್ಷಿಯನ್‍ಗಳಿಂದ ಮತ್ತು ಮೆಸೊಪೊಟೇಮಿಯನ್‍ರಿಂದ ನೀರಾವರಿಯಲ್ಲಿ ಬಳಸಲಾದ ಮುಂಚಿನ ಉಪಕರಣವಾಗಿತ್ತು. ಇವರು ನೈಲ್ ನದಿ ಉದ್ದಕ್ಕೂ ಇರುತ್ತಿದ್ದರು. ನೀರಾವರಿಯು ಹೊಂಡಗಳು, ಕಾಲುವೆಗಳು, ಕಂದಕಗಳು, ಬಾವಿಗಳು, ಹಳ್ಳಗಳು, ಮತ್ತು ಜಲಮಾರ್ಗಗಳನ್ನು ಬಳಸಿ ಬೆಳೆಗಳಿಗೆ ನೀರುಹಾಕುವ ಒಂದು ರೀತಿಯಾಗಿದೆ. ಏತವನ್ನು ನದಿ ಅಥವಾ ಕೆರೆಯಿಂದ ನೆಲಕ್ಕೆ ಅಥವಾ ಮತ್ತೊಂದು ನದಿ ಅಥವಾ ಕೆರೆಗೆ ನೀರನ್ನು ಎತ್ತಲು ಬಳಸಲಾಗುತ್ತಿತ್ತು. ಇದು ಅದರ ಕೊನೆಗೆ ಬಕೆಟ್ ಜೋಡಿಸಿದ ಉದ್ದದ ಕೋಲಿನಂತೆ ಕಾಣುತ್ತದೆ. ಈಗಲೂ ಇದನ್ನು ಆಫ಼್ರಿಕಾ ಮತ್ತು ಏಷ್ಯಾದ ಅನೇಕ ಪ್ರದೇಶಗಳಲ್ಲಿ ಬಳಸಲಾಗುತ್ತದೆ. ಇದು ಭಾರತದ ಗ್ರಾಮೀಣ ಪ್ರದೇಶಗಳಲ್ಲಿ, ಉದಾಹರಣೆಗೆ ಗಂಗಾ ಬಯಲಿನ ಭೋಜ್‍ಪುರಿ ಭೂಪ್ರದೇಶದಲ್ಲಿ ಬಹಳ ಸಾಮಾನ್ಯವಾಗಿದೆ (ಇಲ್ಲಿ ಇದನ್ನು ಢೇಂಕಿ ಎಂದು ಕರೆಯಲಾಗುತ್ತದೆ). ಹಂಗೇರಿಯ ಗ್ರೇಟ್ ಪ್ಲೇನ್‍ನಲ್ಲಿ ಇವು ಸಾಮಾನ್ಯವಾಗಿ ಉಳಿದಿವೆ ಮತ್ತು ಇವನ್ನು ಈ ಪ್ರದೇಶದ ಸಂಕೇತವಾಗಿ ಪರಿಗಣಿಸಲಾಗುತ್ತದೆ.

ಏತವು ಲಂಬ ಚೌಕಟ್ಟನ್ನು ಹೊಂದಿರುತ್ತದೆ. ಇದರ ಮೇಲೆ ಉದ್ದನೆಯ ಕೋಲು ಅಥವಾ ಶಾಖೆಯನ್ನು, ಒಂದು ಕೊನೆಯಿಂದ ಸುಮಾರು ಅದರ ಉದ್ದದ ಐದನೇ ಒಂದು ಭಾಗದಷ್ಟು ದೂರದಲ್ಲಿ ಜೋತುಬಿಡಲಾಗುತ್ತದೆ. ಈ ಕೋಲಿನ ಉದ್ದನೆಯ ತುದಿಯಲ್ಲಿ ಒಂದು ಬಕೆಟ್, ಚರ್ಮದ ಚೀಲ, ಅಥವಾ ಡಾಂಬರ್ ಲೇಪಿತ ಜೊಂಡಿನ ಚೀಲ ಜೋತು ಬಿದ್ದಿರುತ್ತದೆ. ಬಕೆಟ್ಟನ್ನು ಅನೇಕ ಭಿನ್ನ ಶೈಲಿಗಳಲ್ಲಿ ತಯಾರಿಸಿರಬಹುದು, ಕೆಲವೊಮ್ಮೆ ಅಸಮ ತಳವನ್ನು ಹೊಂದಿದ್ದು ಅಥವಾ ಬಿಚ್ಚಬಹುದಾದ ಭಾಗವನ್ನು ಚರ್ಮದ ಮೇಲ್ಭಾಗದಲ್ಲಿ ಹೊಂದಿರುತ್ತದೆ. ಇದರಿಂದ ನೀರನ್ನು ಕೈಯಿಂದ ಖಾಲಿ ಮಾಡುವ ಬದಲು ತಕ್ಷಣ ವಿತರಿಸಲು ಸಾಧ್ಯವಾಗುತ್ತದೆ. ಗಿಡ್ಡನೆಯ ತುದಿಯು ಒಂದು ತೂಕವನ್ನು (ಜೇಡಿ ಮಣ್ಣು, ಕಲ್ಲು ಅಥವಾ ಹೋಲುವ ತೂಕ) ಹೊತ್ತಿರುತ್ತದೆ. ಇದು ಸನ್ನೆಕೋಲಿನ ಪ್ರತಿಭಾರವಾಗಿ ಕಾರ್ಯನಿರ್ವಹಿಸುತ್ತದೆ. ಸರಿಯಾಗಿ ಸಮವಾದಾಗ, ಪ್ರತಿಭಾರವು ಅರ್ಧ ತುಂಬಿದ ಬಕೆಟ್‍ಗೆ ಆಧಾರವಾಗುತ್ತದೆ. ಹಾಗಾಗಿ ಖಾಲಿ ಬಕೆಟ್ಟನ್ನು ಕೆಳಗೆ ನೀರಿಗೆ ಎಳೆಯುವುದಕ್ಕೆ ಸ್ವಲ್ಪ ಶ್ರಮವನ್ನು ಬಳಸಲಾಗುತ್ತದೆ, ಆದರೆ ತುಂಬಿದ ಬಕೆಟ್ಟನ್ನು ಎತ್ತಲು ಕೇವಲ ಅಷ್ಟೇ ಶ್ರಮ ಬೇಕಾಗುತ್ತದೆ.

ಬಹುತೇಕ ಶ್ರಮವಿರದ ತೂಗಾಟ ಮತ್ತು ಎತ್ತುವ ಚಲನೆಯಿಂದ, ಜಲನಿರೋಧಕ ಪಾತ್ರೆಯನ್ನು ಒಂದು ಜಲಸಮೂಹದಿಂದ (ಸಾಮಾನ್ಯವಾಗಿ ನದಿ ಅಥವಾ ಹೊಂಡ) ನೀರನ್ನು ಎತ್ತಿ ನೆಲಕ್ಕೆ ಅಥವಾ ಮತ್ತೊಂದು ಜಲಸಮೂಹಕ್ಕೆ ಸಾಗಿಸಲು ಬಳಸಲಾಗುತ್ತದೆ. ಪ್ರತಿ ಚಲನೆಯ ಅಂತ್ಯದಲ್ಲಿ, ನೀರನ್ನು ನಾಲೆಗಳಲ್ಲಿ ಸುರಿಯಲಾಗುತ್ತದೆ. ಇವು ನೀರನ್ನು ಬೇಕಾದ ದಿಕ್ಕಿನಲ್ಲಿ ನೀರಾವರಿ ಕಾಲುವೆಗಳ ಉದ್ದಕ್ಕೂ ಸಾಗಿಸುತ್ತವೆ.

ಉಲ್ಲೇಖಗಳು

ನೀರಾವರಿ
ದಿಲೀಪ್ ಸರ್ದೇಸಾಯಿ

ದಿಲೀಪ್ ನಾರಾಯಣ್  ಸರ್ದೇಸಾಯಿ   (8 ಆಗಸ್ಟ್ 1940 - ಜುಲೈ 2, 2007) ಒಬ್ಬ ಭಾರತೀಯ ಟೆಸ್ಟ್ ಕ್ರಿಕೆಟ್ ಆಟಗಾರರಾಗಿದ್ದರು. ಭಾರತಕ್ಕಾಗಿ ಆಡಿದ  ಏಕೈಕ ಗೋವಾ-ಸಂಜಾತ ಕ್ರಿಕೆಟಿಗರಾಗಿದ್ದರು ಮತ್ತು ಸ್ಪಿನ್ ಬೌಲಿಂಗ್ ವಿರುದ್ಧ ಭಾರತದ ಅತ್ಯುತ್ತಮ ಬ್ಯಾಟ್ಸ್ಮನ್ ಎಂದು ಪರಿಗಣಿಸಲ್ಪಟ್ಟಿದ್ದರು

ಆರಂಭಿಕ ವೃತ್ತಿಜೀವನ 
1959-60ರಲ್ಲಿ ಇಂಟರ್-ಯೂನಿವರ್ಸಿಟಿ ರೋಹಿಂಟನ್ ಬರಿಯಾ ಟ್ರೋಫಿಯಲ್ಲಿ ಸರ್ದೇಸಾಯಿ ಕ್ರಿಕೆಟ್‍ನಲ್ಲಿ ತನ್ನ ಮೊದಲ ದಾಖಲೆಯನ್ನು ಮಾಡಿದರು, ಅಲ್ಲಿ ಅವರು 87 ಸರಾಸರಿಯಲ್ಲಿ 435 ರನ್‍ಗಳನ್ನು ಮಾಡಿದರು. 1960-61, ರಲ್ಲಿ ಪುಣೆ ಪ್ರವಾಸ ಪ್ರವಾಸ ಕೈಗೊಂಡ ಪಾಕಿಸ್ತಾನ ತಂಡದ ವಿರುದ್ಧ ಭಾರತೀಯ ಪ್ರಥಮ ದರ್ಜೆಯ ಕ್ರಿಕೆಟ್ ಪ್ರವೇಶವನ್ನು ಮಾಡಿದರು.194 ನಿಮಿಷಗಳಲ್ಲಿ 87 ರನ್ ಗಳಿಸಿದರು.ಅವರ ತಕ್ಷಣದ ಯಶಸ್ಸು ಬೆಂಗಳೂರಿನ ಅದೇ ತಂಡದ ವಿರುದ್ಧ ಮಂಡಳಿಯ ಅಧ್ಯಕ್ಷ XI ಯ ಆಯ್ಕೆಗೆ ಕಾರಣವಾಯಿತು,ಅಲ್ಲಿ ಅವರು  106 * ರನ್  ಗಳಿಸಿದರು , ಮತ್ತು ನಂತರ ಟೆಸ್ಟ್ ಸರಣಿಯ ಅಂತಿಮ ಪಂದ್ಯದಲ್ಲಿ ಸ್ಟ್ಯಾಂಡ್ಬೈಯಾಗಿ.ಅದೇ ಸಮಯದಲ್ಲಿ ಮದ್ರಾಸ್ ವಿಶ್ವವಿದ್ಯಾಲಯದ ವಿರುದ್ಧ ಅವರು 202 ರನ್ ಗಳಿಸಿದರು, ನಂತರ ರಣಜಿ ಟ್ರೋಫಿಯಲ್ಲಿ ಬಾಂಬೆಯನ್ನು ಪ್ರತಿನಿಧಿಸಲು ಆಯ್ಕೆ ಮಾಡಲಾಯಿತು.

ದ್ವಿಶತಕ 

 212   ವೆಸ್ಟ್ ಇಂಡೀಸ್, ಸಬಿನಾ ಪಾರ್ಕ್, ಕಿಂಗ್ಸ್ಟನ್, ಫೆಬ್ರವರಿ 18-23, 1971
 200 *ವಿರುದ್ಧ ನ್ಯೂಜಿಲೆಂಡ್  ಮುಂಬೈ, ಮುಂಬೈ, ಮಾರ್ಚ್ 12-15, 1965 ರಲ್ಲಿ

ಶತಕ 
150 ವಿರುದ್ಧ ವೆಸ್ಟ್ ಇಂಡೀಸ್ ಕೆನ್ಸಿಂಗ್ಟನ್ ಓವಲ್, ಬ್ರಿಡ್ಜ್ಟೌನ್, ಏಪ್ರಿ 1-6, 1971
112 ವಿರುದ್ಧ ವೆಸ್ಟ್ ಇಂಡೀಸ್ ಕ್ವೀನ್ಸ್ ಪಾರ್ಕ್ ಓವಲ್, ಪೋರ್ಟ್ ಆಫ್ ಸ್ಪೇನ್, ಮಾರ್ಚ್ 6-10, 1971
106 ವಿರುದ್ಧ  ನ್ಯೂಜಿಲೆಂಡ್ ಫಿರೋಜ್ ಶಾ ಕೋಟ್ಲಾ ಮೈದಾನದಲ್ಲಿ, ದೆಹಲಿ, ಮಾರ್ಚ್ 19-22, 1965

ಉಲ್ಲೇಖಗಳು 

ಕ್ರಿಕೆಟ್ ಆಟಗಾರ
ಆರ್.ಆರ್.ಪದಕಿ

ಡಾ.ಆರ್.ಆರ್.ಪದಕಿ(ಡಾ.ರಂಗರಾವ ರಾಮರಾವ ಪದಕಿ)ಯವರು ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳದಲ್ಲಿ ಉಚಿತವಾಗಿ ಆರೋಗ್ಯ ಸೇವೆ ನೀಡಿ ಡಾ.ಪದಕಿಯೆಂದೆ ಹೆಸರುವಾಸಿಯಾಗಿದ್ದರು.

ಬಾಲ್ಯ

ವಿಜಯಪುರ ಜಿಲ್ಲೆಯ ಮುದ್ದೇಬಿಹಾಳದಲ್ಲಿ 22ನೇ ಅಗಷ್ಟ್ 1925ರಲ್ಲಿ ಜನಿಸಿದರು.

ವಿದ್ಯಾಭಾಸ

ಪದಕಿಯವರು ತಾಳಿಕೋಟೆ, ಬಾಗಲಕೋಟೆ, ಗದಗ, ಧಾರವಾಡ, ಮಹಾರಾಷ್ಟ್ರದ ಕೊಲ್ಹಾಪುರದಲ್ಲಿ ಶಿಕ್ಷಣ ಪಡೆದು ಪುಣೆಯ ಬಿಜೆ ಮೆಡಿಕಲ್ ಕಾಲೇಜಿನಲ್ಲಿ 1951 ರಲ್ಲಿ ಎಂಬಿಬಿಎಸ್ ಪದವಿ ಮುಗಿಸಿದ್ದರು.

ಸೇವೆ

1952 ರಲ್ಲಿ ಸರ್ಕಾರಿ ವೈದ್ಯರಾಗಿ ಮಹಾರಾಷ್ಟ್ರದ ಸಾಂಗ್ಲಿ, ಕರ್ನಾಟಕದ ಕುಮಟಾದಲ್ಲಿ ಸೇವೆ ಸಲ್ಲಿಸಿದ ಅವರಿಗೆ ಸರ್ಕಾರಿ ನೌಕರಿ ಬೇಡವೆನಿಸಿ ರಾಜೀನಾಮೆ ನೀಡಿ 1957ರಲ್ಲಿ ಮುದ್ದೇಬಿಹಾಳದಲ್ಲಿ ಸ್ವಂತ ಕ್ಲಿನಿಕ್ ಸ್ಥಾಪಿಸಿದರು.

ನಿಧನ

3ನೇ ಅಗಷ್ಟ್ 2018ರಂದು 93ನೇ ವಯಸ್ಸಿನಲ್ಲಿ ನಿಧನರಾದರು.
ಮೃತರಿಗೆ ಪತ್ನಿ, ಪುತ್ರ (ಇಂಗ್ಲೆಂಡಿನಲ್ಲಿ ಸಾರ್ವಜನಿಕ ಆರೋಗ್ಯ ನಿರ್ದೇಶಕ) ಡಾ.ಕಿಶೋರ ಸೇರಿದಂತೆ ಇಬ್ಬರು ಪುತ್ರರು, ಇಬ್ಬರು ಪುತ್ರಿಯರಿದ್ದಾರೆ.

ಪ್ರಶಸ್ತಿ

ಅವರ ಸೇವೆಯನ್ನು ಗುರುತಿಸಿ ಅನೇಕ ಸಂಘ, ಸಂಸ್ಥೆಗಳು ಅನೇಕ ಪ್ರಶಸ್ತಿ ನೀಡಿದರೆ, ರಾಜ್ಯ ಸರ್ಕಾರ 2015 ರಲ್ಲಿ ರಾಜ್ಯೋತ್ಸವ ಪ್ರಶಸ್ತಿ ನೀಡಿ ಗೌರವಿಸಿತ್ತು.

ಉಲ್ಲೇಖಗಳು

ವೈದ್ಯರು
ನೇಗಿಲು

ನೇಗಿಲು ಬೀಜ ಬಿತ್ತುವ ಅಥವಾ ಸಸ್ಯ ನೆಡುವ ತಯಾರಿಕೆಯಲ್ಲಿ ಮಣ್ಣನ್ನು ಸಡಿಲಗೊಳಿಸಲು ಅಥವಾ ತಿರುಗಿಸುವ ಸಲುವಾಗಿ ಮಣ್ಣಿನ ಆರಂಭಿಕ ಸಾಗುವಳಿಗಾಗಿ ಕೃಷಿಯಲ್ಲಿ ಬಳಸಲಾದ ಒಂದು ಉಪಕರಣ ಅಥವಾ ಕೃಷಿ ಸಾಮಗ್ರಿ. ಸಾಂಪ್ರದಾಯಿಕವಾಗಿ ನೇಗಿಲುಗಳನ್ನು ಕುದುರೆಗಳು ಅಥವಾ ದನಗಳಂತಹ ಕೆಲಸದ ಪ್ರಾಣಿಗಳು ಎಳೆಯುತ್ತಿದ್ದವು, ಆದರೆ ಆಧುನಿಕ ಕಾಲದಲ್ಲಿ ಟ್ರ್ಯಾಕ್ಟರ್‌ಗಳು ಎಳೆಯುತ್ತವೆ. ನೇಗಿಲನ್ನು ಕಟ್ಟಿಗೆ, ಕಬ್ಬಿಣ ಅಥವಾ ಉಕ್ಕಿನಿಂದ ತಯಾರಿಸಬಹುದು. ಕಟ್ಟಿಗೆ, ಕಬ್ಬಿಣ, ಅಥವಾ ಉಕ್ಕಿನ ಚೌಕಟ್ಟಿಗೆ ಮಣ್ಣನ್ನು ಕತ್ತರಿಸಿ ಸಡಿಲಗೊಳಿಸಲು ಬಳಸಲಾದ ಅಲಗು ಅಥವಾ ಕೋಲನ್ನು ಜೋಡಿಸಲಾಗಿರುತ್ತದೆ. ದಾಖಲಿತ ಇತಿಹಾಸದ ಬಹುತೇಕ ಭಾಗದಲ್ಲಿ ಇದು ಒಂದು ಮೂಲಭೂತ ಪರಿಕರವಾಗಿದೆ. ಆದರೆ ಇಂಗ್ಲಿಷ್ ಭಾಷೆಯಲ್ಲಿ ಇದರ ಲಿಕ್ಜಿತ ಉಲ್ಲೇಖಗಳು ಕ್ರಿ.ಶ. ೧೧೦೦ರ ವರೆಗೆ ಕಾಣುವುದಿಲ್ಲ, ಮತ್ತು ಈ ಬಿಂದುವಿನಿಂದ ಇದನ್ನು ಮತ್ತೆ ಮತ್ತೆ ಉಲ್ಲೇಖಿಸಲಾಗುತ್ತದೆ. ನೇಗಿಲು ಮಾನವ ಇತಿಹಾಸದಲ್ಲಿನ ಪ್ರಮುಖ ಕೃಷಿ ಆವಿಷ್ಕಾರಗಳಲ್ಲಿ ಒಂದನ್ನು ಪ್ರತಿನಿಧಿಸುತ್ತದೆ.

ಮಣ್ಣಿನ ಮೇಲಿನ ಪದರವನ್ನು ತಿರುಗಿಸಿ, ಮೇಲ್ಮೈಗೆ ತಾಜಾ ಪೌಷ್ಟಿಕಾಂಶಗಳನ್ನು ತರುವುದು, ಮತ್ತು ಅದೇ ಸಮಯದಲ್ಲಿ ಕಳೆಗಳು ಮತ್ತು ಹಿಂದಿನ ಬೆಳೆಗಳ ಶೇಷಗಳನ್ನು ಹೂಳುವುದು ಮತ್ತು ವಿಘಟನೆಯಾಗುವುದಕ್ಕೆ ಅವುಗಳಿಗೆ ಆಸ್ಪದ ನೀಡುವುದು ಉಳುವುದರ ಪ್ರಧಾನ ಉದ್ದೇಶವಾಗಿದೆ. ಮಣ್ಣಿನಲ್ಲಿ ನೇಗಿಲನ್ನು ಎಳೆದಾಗ ಅದು ಉಕ್ಕೆ ಸಾಲುಗಳು ಎಂದು ಕರೆಯಲ್ಪಡುವ ಫಲವತ್ತಾದ ಮಣ್ಣಿನ ಉದ್ದ ಅಗಳುಗಳನ್ನು ಸೃಷ್ಟಿಸುತ್ತದೆ. ಆಧುನಿಕ ಬಳಕೆಯಲ್ಲಿ, ಉಳುಮೆ ಮಾಡಿದ ಗದ್ದೆಯನ್ನು ಸಾಮಾನ್ಯವಾಗಿ ಒಣಗಲು ಬಿಡಲಾಗುತ್ತದೆ, ಮತ್ತು ನಂತರ ನೆಡುವ ಮುಂಚೆ ಅದನ್ನು ಕುಂಟೆ ಹೊಡೆಯಲಾಗುತ್ತದೆ. ಮಣ್ಣನ್ನು ಉಳುವುದು ಮತ್ತು ಸಾಗುವಳಿ ಮಾಡುವುದು ಮಣ್ಣಿನ ಮೇಲಿನ ೧೨ ರಿಂದ ೨೫ ಸೆ.ಮಿ. ಅನ್ನು ಏಕರೂಪಗೊಳಿಸಿ ಮತ್ತು ಮಾರ್ಪಾಡು ಮಾಡಿ ಉಳು ಪದರವನ್ನು ರಚಿಸುತ್ತದೆ. ಅನೇಕ ಮಣ್ಣುಗಳಲ್ಲಿ, ನವುರಾದ ಸಸ್ಯ ಪೋಷಕ ಬೇರುಗಳ ಬಹುತೇಕ ಭಾಗವನ್ನು ಮೇಲ್ಮಣ್ಣು ಅಥವಾ ಉಳು ಪದರಿನಲ್ಲಿ ಕಾಣಬಹುದು.

ಆರಂಭದಲ್ಲಿ ನೇಗಿಲುಗಳು ಮಾನವ ಚಾಲಿತವಾಗಿದ್ದವು, ಆದರೆ ಒಮ್ಮೆ ಪ್ರಾಣಿಗಳನ್ನು ಸೇವೆಯಲ್ಲಿ ಒತ್ತಾಯಪಡಿಸಲಾದಾಗ ಈ ಪ್ರಕ್ರಿಯೆಯು ಗಣನೀಯವಾಗಿ ಹೆಚ್ಚು ಫಲಕಾರಿಯಾಯಿತು. ಮೊದಲ ಪ್ರಾಣಿಚಾಲಿತ ನೇಗಿಲುಗಳನ್ನು ನಿಸ್ಸಂಶಯವಾಗಿ ಎತ್ತುಗಳು ಎಳೆಯುತ್ತಿದ್ದವು, ಮತ್ತು ನಂತರ ಅನೇಕ ಪ್ರದೇಶಗಳಲ್ಲಿ ಕುದುರೆಗಳು (ಸಾಮಾನ್ಯವಾಗಿ ಭಾರ ಎಳೆಯುವ ಕುದುರೆಗಳು) ಮತ್ತು ಹೆಸರುಗತ್ತೆಗಳು ಎಳೆಯುತ್ತಿದ್ದವು. ಆದರೆ ಈ ಉದ್ದೇಶಕ್ಕಾಗಿ ವಿವಿಧ ಇತರ ಪ್ರಾಣಿಗಳನ್ನು ಬಳಸಲಾಗಿದೆ. ಕೈಗಾರಿಕೀಕೃತ ದೇಶಗಳಲ್ಲಿ, ನೇಗಿಲನ್ನು ಎಳೆಯುವ ಮೊದಲ ಯಾಂತ್ರಿಕ ಸಾಧನಗಳು ಆವಿಚಾಲಿತವಾಗಿದ್ದವು, ಆದರೆ ಕ್ರಮೇಣ ಆಂತರಿಕ ದಹನ ಚಾಲಿತ ಟ್ರ್ಯಾಕ್ಟರ್‌ಗಳು ಇವುಗಳ ಸ್ಥಾನ ತೆಗೆದುಕೊಂಡವು.

ಕೃಷಿ ಉಪಕರಣಗಳು
ಹರಾಜು

ಹರಾಜು ಎಂದರೆ ಸರಕುಗಳು ಮತ್ತು ಸೇವೆಗಳನ್ನು ಬೆಲೆ ಕೂಗುವುದಕ್ಕೆ ನೀಡಿ, ಕೂಗುಬೆಲೆಗಳನ್ನು ತೆಗೆದುಕೊಂಡು, ಮತ್ತು ನಂತರ ಅವುಗಳನ್ನು ಅತ್ಯಧಿಕ ಬೆಲೆ ಕೂಗಿದವನಿಗೆ ಮಾರಾಟಮಾಡುವ ಖರೀದಿಸುವ ಮತ್ತು ಮಾರುವ ಪ್ರಕ್ರಿಯೆಯಾಗಿದೆ. ವಾದ್ಯಯೋಗ್ಯವಾಗಿ ಮುಕ್ತ ಆರೋಹಣ ಬೆಲೆ ಹರಾಜು ಇಂದು ಬಳಕೆಯಲ್ಲಿರುವ ಹರಾಜಿನ ಅತ್ಯಂತ ಸಾಮಾನ್ಯ ರೂಪವಾಗಿದೆ. ಭಾಗೀದಾರರು ಮುಕ್ತವಾಗಿ ಒಬ್ಬರ ವಿರುದ್ಧ ಒಬ್ಬರು ಬೆಲೆ ಕೂಗುತ್ತಾರೆ, ಮತ್ತು ಪ್ರತಿಯೊಂದು ಮುಂದಿನ ಕೂಗುಬೆಲೆಯು ಹಿಂದಿನ ಕೂಗುಬೆಲೆಗಿಂತ ಹೆಚ್ಚಿರಬೇಕಾದ ಅಗತ್ಯವಿರುತ್ತದೆ. ಹರಾಜುಗಾರನು ಬೆಲೆಗಳನ್ನು ಘೋಷಿಸಬಹುದು, ಬೆಲೆ ಕೂಗುವವರು ತಮ್ಮ ಕೂಗುಬೆಲೆಗಳನ್ನು ತಾವೇ ಕೂಗಬಹುದು (ಅಥವಾ ಅವರ ಪರವಾಗಿ ಒಬ್ಬ ಪ್ರತಿನಿಧಿಯು ಬೆಲೆಯನ್ನು ಕೂಗಬಹುದು), ಅಥವಾ ಕೂಗುಬೆಲೆಗಳನ್ನು ವಿದ್ಯುನ್ಮಾನ ರೀತ್ಯಾ ಸಲ್ಲಿಸಬಹುದು ಮತ್ತು ಅತ್ಯಧಿಕ ಪ್ರಸಕ್ತ ಕೂಗುಬೆಲೆಯನ್ನು ಸಾರ್ವಜನಿಕವಾಗಿ ಪ್ರದರ್ಶಿಸಲಾಗುತ್ತದೆ. ಇಳಿ ಹರಾಜಿನಲ್ಲಿ, ಹರಾಜುಗಾರನು ಹೋಲುವ ವಸ್ತುಗಳ ನಿರ್ದಿಷ್ಟ ಪ್ರಮಾಣಕ್ಕೆ ಹೆಚ್ಚಿನ ಕೇಳು ದರದಿಂದ ಆರಂಭಿಸುತ್ತಾನೆ; ಒಬ್ಬ ಭಾಗೀದಾರನು ಸರಕುಗಳ ನಿರ್ದಿಷ್ಟ ಪ್ರಮಾಣಕ್ಕೆ ಹರಾಜುಗಾರನ ಬೆಲೆಯನ್ನು ಒಪ್ಪಲು ಸಿದ್ಧವಾಗುವವರೆಗೆ ಅಥವಾ ಮಾರಾಟಗಾರನ ಮೀಸಲು ಬೆಲೆಯನ್ನು ಸಂಧಿಸುವವರೆಗೆ ಬೆಲೆಯನ್ನು ತಗ್ಗಿಸಲಾಗುತ್ತದೆ. ಸಾರ್ವಜನಿಕ ಕಲ್ಪನೆಯಲ್ಲಿ ಹರಾಜುಗಳನ್ನು ಬಹುತೇಕವಾಗಿ ಪ್ರಾಚೀನ ವಸ್ತುಗಳು, ವರ್ಣಚಿತ್ರಗಳು, ಅಪರೂಪದ ಸಂಗ್ರಹಯೋಗ್ಯ ವಸ್ತುಗಳು ಮತ್ತು ದುಬಾರಿ ವೈನ್‍ಗಳ ಮಾರಾಟದೊಂದಿಗೆ ಸಂಬಂಧಿಸಲಾಗುತ್ತದೆಯಾದರೂ, ಹರಾಜುಗಳನ್ನು ಸರಕುಗಳು, ಜಾನುವಾರು, ರೇಡಿಯೊ ತರಂಗಗಳು ಮತ್ತು ಬಳಸಿದ ಕಾರುಗಳಿಗೆ ಕೂಡ ಬಳಸಲಾಗುತ್ತದೆ. ಆರ್ಥಿಕ ಸಿದ್ಧಾಂತದಲ್ಲಿ, ಹರಾಜು ಪದವು ವಿನಿಮಯಕ್ಕಾಗಿ ಯಾವುದೇ ಕಾರ್ಯವಿಧಾನ ಅಥವಾ ವ್ಯಾಪಾರ ನಿಯಮಗಳ ಸಮೂಹವನ್ನು ಸೂಚಿಸಬಹುದು.

ಇತಿಹಾಸದ ಬಹುತೇಕ ಭಾಗದಲ್ಲಿ, ಹರಾಜುಗಳು ಸರಕುಗಳು ಮತ್ತು ದ್ರವ್ಯಗಳ ವಿನಿಮಯವನ್ನು ತೀರ್ಮಾನಿಸಲು ತುಲನಾತ್ಮಕವಾಗಿ ಅಸಾಮಾನ್ಯ ರೀತಿಯಾಗಿವೆ. ವ್ಯವಹಾರದಲ್ಲಿ, ಚೌಕಾಸಿ ಮಾಡುವುದು ಮತ್ತು ಸಮೂಹ ಬೆಲೆಗೆ ಮಾರಾಟ ಎರಡೂ ಗಮನಾರ್ಹವಾಗಿ ಹೆಚ್ಚು ಸಾಮಾನ್ಯವಾಗಿವೆ. ವಾಸ್ತವವಾಗಿ, ಹದಿನೇಳನೇ ಶತಮಾನಕ್ಕೆ ಮುಂಚೆ ಆಯೋಜಿಸಲಾದ ಕೆಲವು ಹರಾಜುಗಳು ವಿರಳವಾಗಿದ್ದವು. ಆದಾಗ್ಯೂ, ಹರಾಜುಗಳು ಉದ್ದನೆಯ ಇತಿಹಾಸವನ್ನು ಹೊಂದಿವೆ, ಮತ್ತು ಕ್ರಿ.ಪೂ. ೫೦೦ ರ ಕಾಲದಷ್ಟು ಮುಂಚಿತವಾಗಿ ಇವುಗಳನ್ನು ದಾಖಲಿಸಲಾಗಿವೆ. ಹೆರೊಡಾಟಸ್‍ನ ಪ್ರಕಾರ, ಬ್ಯಾಬಿಲೋನ್‍ನಲ್ಲಿ ಮದುವೆ ಹೆಣ್ಣುಗಳ ಹರಾಜುಗಳನ್ನು ವಾರ್ಷಿಕವಾಗಿ ಆಯೋಜಿಸಲಾಗುತ್ತಿತ್ತು.

ಉಲ್ಲೇಖಗಳು

ವ್ಯಾಪಾರದ ಮಾದರಿಗಳು
ಮರದರಶಿನ

ಮರದರಶಿನವನ್ನು ಹಳದಿ ಬಳ್ಳಿ ಎಂದೂ ಕರೆಯುತ್ತಾರೆ. ಇದು ದಕ್ಷಿಣ ಏಷ್ಯಾ ಮತ್ತು ಮೈನ್ಲ್ಯಾಂಡ್ ಮೂಲದ ಮರದ ಮೇಲೆ ಹರಡುವ ಹೂಬಿಡುವ ಬಳ್ಳಿ. ಇದೊಂದು ಅಳಿವಿನಂಚಿನಲ್ಲಿರುವ ಸಸ್ಯ. ಮರದರಶಿನವನ್ನು ದಕ್ಷಿಣ ಭಾರತದಲ್ಲಿ ಕಾಕ್ಸಿನಂ  ಫೆನೆಸ್ಟ್ರಾಟಮ್ (Coscinium Fenestratum) ಎಂಬ ಸಸ್ಯಮೂಲವನ್ನು ಪರಿಗಣಿಸಲಾಗುತ್ತದೆ ಹಾಗೂ ಉತ್ತರ ಭಾರತದಲ್ಲಿ ಬೆರ್ಬೆರಿಸ್ ಅರಿಸ್ಟೇಟ ಎಂಬ ಸಸ್ಯಮೂಲವನ್ನು ಪರಿಗಣಿಸಲಾಗುತ್ತದೆ. ಅಂಗಳ ಭಾಷೆಯಲ್ಲಿ ಇಂಡಿಯನ್ ಬರ್ಬೆರಿ, ಹಿಂದಿಯಲ್ಲಿ ರಸೌತ್, ಮಲಯಾಳಂನಲ್ಲಿ ಮರಮಂಜಲ್, ಸಂಸ್ಕೃತದಲ್ಲಿ ದಾರುಹರಿದ್ರ ಎಂದು ಕರೆಯುತ್ತಾರೆ.

ವಿವರಣೆ
ಮರದರಶಿನ ಹೊಳೆಯುವ ಎಲೆಗಳು ಮತ್ತು ಹಳದಿ ಬಣ್ಣದ ಗಟ್ಟಿಯಾದ ಮರದ ಮೇಲೆ ವ್ಯಾಪಿಸಿ ಬೆಳೆಯುವ ಬಳ್ಳಿ ಆಗಿದೆ.  ಆಗಸ್ಟ್ ತಿಂಗಳಿನಿಂದ ಅಕ್ಟೋಬರ್ ತಿಂಗಳು ಈ ಬಳ್ಳಿಯ ಹೂಬಿಡುವ ಮತ್ತು ಫಲವತ್ತತೆಯ ಸಮಯ. ಈ ಸಸ್ಯವು 25 ವರ್ಷಗಳ ಒಂದು ತಲೆಮಾರಿನ ಅವಧಿಯನ್ನು ಹೊಂದಿದೆ. ಇದರ ಹೂವು ಹಳದಿ ಬಣ್ಣದಲ್ಲಿರುತ್ತದೆ.

ಬೆಳೆಯುವ ಪ್ರದೇಶಗಳು

ಇದು ಕೇವಲ ಉಷ್ಣವಲಯದ ಹವಾಮಾನದಲ್ಲಿ ಬೆಳೆಯುತ್ತದೆ. ಫಲವತ್ತಾದ ಮಣ್ಣು ಮತ್ತು ಹೆಚ್ಚಿನ ತೇವಾಂಶ ಮಿಶ್ರಿತ ಪ್ರದೇಶದಲ್ಲಿ ಮರದರಶಿನ ಬೆಳೆಯುತ್ತದೆ. ಈ ಸಸ್ಯವು ಶ್ರೀಲಂಕಾ ಮತ್ತು ಭಾರತದಲ್ಲಿನ ಪಶ್ಚಿಮ ಘಟ್ಟಗಳ ಮೂಲ ಎಂದು ಹೇಳಲಾಗುತ್ತದೆ.

ಬಳಕೆ
ಮರದರಶಿನ ಬೆಳೆಯುವ ಪ್ರದೇಶದಲ್ಲಿ ಇದನ್ನು ಸಾಂಪ್ರದಾಯಿಕ ಔಷಧಿಗಳಿಗೆ ಬಳಸುತ್ತಾರೆ. ಇದನ್ನು ಭಾರತದಲ್ಲಿ ಆಯುರ್ವೇದ, ಯುನಾನಿ ಮತ್ತು ಸಿದ್ಧ ವೈದ್ಯಕೀಯ, ಶ್ರೀಲಂಕಾದಲ್ಲಿ ಸಿಂಹಳ ಔಷಧ, ಕಾಂಬೋಡಿಯಾದಲ್ಲಿನ ಕ್ರು ಖಮೇರ್ ಚಿಕಿತ್ಸೆಗಳಿಗೆ ಬಳಸುತ್ತಾರೆ. ಈ ಸಸ್ಯವನ್ನು ಜ್ವರ,ಉದರದ ಕಾಯಿಲೆ, ಮಧುಮೇಹ ಮತ್ತು ಹಾವಿನ ಕಡಿತದ ಚಿಕಿತ್ಸೆಗೆ ಹೆಚ್ಚಾಗಿ ಬಳಸುತ್ತಾರೆ. ಇದನ್ನು ಕಣ್ಣಿನ ಖಾಯಿಲೆಯಲ್ಲಿ ಇದರ ರಸಕ್ರಿಯೆವನ್ನು ಕಾಡಿಗೆಯಾಗಿ ಬಳಸುತ್ತಾರೆ. ಚರ್ಮ ರೋಗದಲ್ಲಿ ಇದನ್ನು ಗೋಮೂತ್ರದೊಂದಿಗೆ ಲೇಪ ಮಾಡುತ್ತಾರೆ. ಮೂತ್ರ ಸಂಬಂಧಿ ಖಾಯಿಲೆಯಲ್ಲಯೂ ಸಹ ಇದು ಫಲಕಾರಿ. ಸಸ್ಯವು ಪ್ರಬಲವಾದ ಜೈವಿಕ ಗುಣಲಕ್ಷಣಗಳನ್ನು ಹೊಂದಿದೆ ಎಂದು ಪ್ರಯೋಗಾಲಯದ ಪರೀಕ್ಷೆಗಳು ಧ್ರಡೀಕರಿಸಿವೆ.

ಉಲ್ಲೇಖ
A Text Book of Dravyaguna Vijnana by Dr. Prakash L. Hegde & Dr. Harini A.

ಆಳ್ವಾಸ್ ಶೋಭವನ
ಔಷಧೀಯ ಸಸ್ಯಗಳು
ಆಳ್ವಾಸ್ ವಿಕಿಪೀಡಿಯಾ ಆಸೋಸಿಯೇಶನ್
ಹುಚ್ಚು

ಹುಚ್ಚು ಎಂದರೆ ಗುಂಪು ಮತ್ತು ವೈಯಕ್ತಿಕ ವರ್ತನೆಗಳು ಎರಡರ ಸಮೂಹ. ಹುಚ್ಚು ಕೆಲವು ಅಸಾಮಾನ್ಯ ಮಾನಸಿಕ ಅಥವಾ ವರ್ತನೆ ಸಂಬಂಧಿ ನಮೂನೆಗಳ ಗುಣಲಕ್ಷಣಗಳನ್ನು ಹೊಂದಿರುತ್ತದೆ. ಹುಚ್ಚು ಒಬ್ಬ ವ್ಯಕ್ತಿ ಅಥವಾ ವ್ಯಕ್ತಿಗಳು ತಮಗೆ ಅಥವಾ ಇತರರಿಗೆ ಅಪಾಯಕಾರಿಯಾಗುವುದು ಸೇರಿದಂತೆ ಸಮಾಜದ ರೂಢಿಗಳ ಉಲ್ಲಂಘನೆಗಳಾಗಿ ವ್ಯಕ್ತವಾಗಬಹುದು, ಆದರೆ ಅಂತಹ ಎಲ್ಲ ಕ್ರಿಯೆಗಳನ್ನು ಹುಚ್ಚು ಎಂದು ಪರಿಗಣಿಸಲಾಗುವುದಿಲ್ಲ; ಇದನ್ನು ಸೋಂಕಿನ ಕಲ್ಪನೆಯೊಂದಿಗೆ ಸಂಬಂಧಿಸಲಾಗಿದೆ, ಉದಾಹರಣೆಗೆ ಅಂಧಾನುಕರಣೆ ಆತ್ಮಹತ್ಯೆಗಳ ವಿಷಯದಲ್ಲಿ, ಹಾಗೆಯೇ, ಸಮಾಜದ ರೂಢಿಗಳ ಕಡೆ ಅನಾದರ ತೋರಿಸುವ ಎಲ್ಲ ಕ್ರಿಯೆಗಳು ಹುಚ್ಚಿನಿಂದ ಕೂಡಿದ ಕ್ರಿಯೆಗಳಲ್ಲ. ಆಧುನಿಕ ಬಳಕೆಯಲ್ಲಿ, ಹುಚ್ಚನ್ನು ಅತ್ಯಂತ ಸಾಮಾನ್ಯವಾಗಿ ಮಾನಸಿಕ ಅಸ್ಥಿರತೆಯನ್ನು ಸೂಚಿಸುವ ಅನೌಪಚಾರಿಕ ಅವೈಜ್ಞಾನಿಕ ಪದವಾಗಿ ಎದುರಿಸಲಾಗುತ್ತದೆ, ಅಥವಾ ಹುಚ್ಚಿನ ಪ್ರತಿವಾದದ ಕಿರಿದಾದ ಕಾನೂನಾತ್ಮಕ ವಿಷಯದಲ್ಲಿ. ವೈದ್ಯಕೀಯ ವೃತ್ತಿಯಲ್ಲಿ ನಿರ್ದಿಷ್ಟ ಮಾನಸಿಕ ರೋಗಗಳ ನಿದಾನಗಳ ಪರವಾಗಿ ಈ ಪದವನ್ನು ಈಗ ತಪ್ಪಿಸಲಾಗುತ್ತದೆ; ಭ್ರಮೆಗಳು ಅಥವಾ ಭ್ರಾಂತಿಗಳ ಇರುವಿಕೆಯನ್ನು ವಿಶಾಲವಾಗಿ ಬುದ್ಧಿವಿಕಲ್ಪ ಎಂದು ಸೂಚಿಸಲಾಗುತ್ತದೆ. ಸಾಮಾನ್ಯ ಪದಗಳಲ್ಲಿ ಮಾನಸಿಕ ಅಸ್ವಸ್ಥತೆಯನ್ನು ಚರ್ಚಿಸುವಾಗ, "ಮನೋರೋಗ ಶಾಸ್ತ್ರ" ಪದವನ್ನು ಆದ್ಯತೆಯ ವಿವರಕ ಎಂದು ಪರಿಗಣಿಸಲಾಗುತ್ತದೆ.

ಸಾಮಾನ್ಯವಾಗಿ ಆರೋಗ್ಯವಂತ ದೇಹದಲ್ಲಿ ಆರೋಗ್ಯವಂತ ಮನಸ್ಸು ಎಂದು ಹೇಳಲಾಗುತ್ತದೆ. ಈ ದೃಷ್ಟಿಯಿಂದ, ಹುಚ್ಚನ್ನು ಮನಸ್ಸಿನ ಕಳಪೆಯಾದ ಆರೋಗ್ಯ ಎಂದು ಪರಿಗಣಿಸಬಹುದು, ಅಗತ್ಯವಾಗಿ ಒಂದು ಅಂಗವಾಗಿ ಮಿದುಳಿನದ್ದು ಅಲ್ಲ (ಅದು ಮಾನಸಿಕ ಆರೋಗ್ಯದ ಮೇಲೆ ಪ್ರಭಾವ ಬೀರಬಹುದಾದರೂ), ಬದಲಾಗಿ ತರ್ಕಸರಣಿಯಂತಹ ಮಾನಸಿಕ ಪ್ರಕ್ರಿಯೆಗಳ ದೋಷಯುಕ್ತ ಕ್ರಿಯೆಯನ್ನು ಸೂಚಿಸುತ್ತದೆ.

ಹುಚ್ಚನ್ನು ಇತಿಹಾಸದಾದ್ಯಂತ ಪ್ರತಿಯೊಂದು ಪರಿಚಿತ ಸಮಾಜದಲ್ಲಿ ಗುರುತಿಸಲಾಗಿದೆ. ಕೆಲವು ಸಾಂಪ್ರದಾಯಿಕ ಸಂಸ್ಕೃತಿಗಳು ಬುದ್ಧಿಗೆಟ್ಟ ವ್ಯಕ್ತಿಗಳಿಂದ ದುಷ್ಟ ಶಕ್ತಿಗಳು ಅಥವಾ ವಿಲಕ್ಷಣ ವರ್ತನೆಯನ್ನು ತೊಡೆದುಹಾಕುವ ಸಲುವಾಗಿ ಮಾಯೆಯನ್ನು ಮಾಡಲು, ಗಿಡಮೂಲಿಕೆಯ ಮಿಶ್ರಣಗಳು ಅಥವಾ ಗ್ರಾಮೀಣ ಔಷಧಿಯನ್ನು ನೀಡಲು ಮಾಂತ್ರಿಕರು ಅಥವಾ ಅಭಿಚಾರಿಗಳ ಕಡೆಗೆ ತಿರುಗಿವೆ. ಪುರಾತತ್ವಶಾಸ್ತ್ರಜ್ಞರು ಚಕಮಕಿ ಕಲ್ಲಿನ ಉಪಕರಣಗಳನ್ನು ಬಳಸಿ ಕೊರೆದಿರುವ ಸಣ್ಣ, ದುಂಡನೆಯ ರಂಧ್ರಗಳನ್ನು ಹೊಂದಿರುವ ಬುರುಡೆಗಳನ್ನು ಅಗೆದು ತೆಗೆದಿದ್ದಾರೆ. ಆ ವ್ಯಕ್ತಿಗಳಿಗೆ ದೆವ್ವ ಹಿಡಿದಿತ್ತು ಮತ್ತು ರಂಧ್ರಗಳು ಅವು ಹೊರಗೆ ತಪ್ಪಿಸಿಕೊಳ್ಳಲು ಅನುಮತಿಸುತ್ತಿದ್ದವು ಎಂದು ನಂಬಲಾಗಿತ್ತು ಎಂದು ಊಹಿಸಲಾಗಿದೆ.

ಉಲ್ಲೇಖಗಳು

ಮಾನಸಿಕ ಆರೋಗ್ಯ
ಜರಡಿ

ಜರಡಿಯು ಬೇಕಾದ ಪದಾರ್ಥಗಳನ್ನು ಬೇಡವಾದ ಪದಾರ್ಥದಿಂದ ಪ್ರತ್ಯೇಕಿಸುವ ಅಥವಾ ಒಂದು ಮಾದರಿಯ ಕಣ ಗಾತ್ರ ಹಂಚಿಕೆಯ ಗುಣಲಕ್ಷಣಗಳನ್ನು ನಿರ್ಧರಿಸುವ ಸಾಧನ. ಸಾಮಾನ್ಯವಾಗಿ ಇದನ್ನು ಜಾಲರಿ ಅಥವಾ ಜಾಲ ಅಥವಾ ಲೋಹದಂತಹ ಹೆಣೆದ ಪರದೆಯನ್ನು ಬಳಸಿ ಮಾಡಲಾಗುತ್ತದೆ. ಅಡುಗೆಯಲ್ಲಿ, ಹಿಟ್ಟಿನಂತಹ ಒಣ ಪದಾರ್ಥಗಳಲ್ಲಿನ ಮುದ್ದೆಗಳನ್ನು ಪ್ರತ್ಯೇಕಿಸಲು ಮತ್ತು ಮುರಿಯಲು, ಜೊತೆಗೆ ಅವುಗಳನ್ನು ಗಾಳಿಗೊಡ್ಡಲು ಹಾಗೂ ಸೇರಿಸಲು ಜರಡಿಯನ್ನು ಬಳಸಲಾಗುತ್ತದೆ. ಸೋಸುಗವು ದ್ರವದಿಂದ ಘನ ಪದಾರ್ಥಗಳನ್ನು ಪ್ರತ್ಯೇಕಿಸಲು ಬಳಸಲಾಗುವ ಒಂದು ಬಗೆಯ ಜರಡಿ.

ಜರಡಿ ಹಿಡಿಯುವುದು ಭಿನ್ನ ಗಾತ್ರಗಳ ಕಣಗಳನ್ನು ಪ್ರತ್ಯೇಕಿಸುವ ಒಂದು ಸರಳ ತಂತ್ರವಾಗಿದೆ. ಹಿಟ್ಟನ್ನು ಜರಡಿ ಹಿಡಿಯಲಾಗಲು ಬಳಸಲಾದಂತಹ ಜರಡಿಯು ಬಹಳ ಚಿಕ್ಕ ರಂಧ್ರಗಳನ್ನು ಹೊಂದಿರುತ್ತದೆ. ಒಂದಕ್ಕೊಂದು ಉಜ್ಜಿ ಅಥವಾ ಪರದೆಯ ರಂಧ್ರಗಳಿಗೆ ಉಜ್ಜಿ ಒರಟಾದ ಕಣಗಳು ಪ್ರತ್ಯೇಕಗೊಳ್ಳುತ್ತವೆ ಅಥವಾ ಮುರಿದು ಚಿಕ್ಕದಾಗುತ್ತವೆ. ಪ್ರತ್ಯೇಕಿಸಬೇಕಾದ ಕಣಗಳ ಪ್ರಕಾರಗಳ ಮೇಲೆ ಅವಲಂಬಿಸಿ, ಭಿನ್ನ ಪ್ರಕಾರಗಳ ರಂಧ್ರಗಳಿರುವ ಜರಡಿಗಳನ್ನು ಬಳಸಲಾಗುತ್ತದೆ. ಮರಳಿನಿಂದ ಕಲ್ಲುಗಳನ್ನು ಪ್ರತ್ಯೇಕಿಸಲು ಕೂಡ ಜರಡಿಗಳನ್ನು ಬಳಸಲಾಗುತ್ತದೆ. ಜರಡಿ ಹಿಡಿಯುವುದು ಆಹಾರದ ಕೈಗಾರಿಕೆಗಳಲ್ಲಿ ಪ್ರಮುಖ ಪಾತ್ರವಹಿಸುತ್ತದೆ. ಅಲ್ಲಿ (ಹಲವುವೇಳೆ ಅಲುಗಾಡುವ) ಜರಡಿಗಳನ್ನು ಬಾಹ್ಯ ವಸ್ತುಗಳಿಂದ ಉತ್ಪನ್ನದ ಕಶ್ಮಲೀಕರಣವನ್ನು ತಡೆಯಲು ಬಳಸಲಾಗುತ್ತದೆ. ಇಲ್ಲಿ ಕೈಗಾರಿಕಾ ಜರಡಿಯ ವಿನ್ಯಾಸವು ಪ್ರಮುಖ ಮಹತ್ವದ್ದಾಗಿರುತ್ತದೆ.

ಉಲ್ಲೇಖಗಳು

ಉಪಕರಣಗಳು
ಜೋಕಿಮ್ ಆಳ್ವಾ

ಜೋಕಿಮ್ ಇಗ್ನೇಷಿಯಸ್ ಸೆಬಾಸ್ಟಿಯನ್ ಆಳ್ವಾ (21 ಜನವರಿ 1907 - 28 ಜೂನ್ 1979) ಮಂಗಳೂರಿನ ಭಾರತೀಯ ವಕೀಲ, ಪತ್ರಕರ್ತ ಮತ್ತು ರಾಜಕಾರಣಿ. ಅವರು ಭಾರತೀಯ ಸ್ವಾತಂತ್ರ್ಯ ಚಳವಳಿಯಲ್ಲಿ ಪ್ರಮುಖ ಕ್ರಿಶ್ಚಿಯನ್ ವ್ಯಕ್ತಿಯಾಗಿದ್ದರು.

ಸ್ವಾತಂತ್ರ್ಯಾನಂತರ, ಆಳ್ವರನ್ನು 1949 ರಲ್ಲಿ ಬಾಂಬೆ ಶೆರಿಫ್ ಆಗಿ ನೇಮಕ ಮಾಡಲಾಯಿತು. 1950 ರಲ್ಲಿ ಅವರು ಭಾರತದ ಪ್ರಾಂತೀಯ ಸಂಸತ್ತಿನಲ್ಲಿ ಪ್ರವೇಶಿಸಿದರು. ಅವರು 1952, 1957, ಮತ್ತು 1962 ರಲ್ಲಿ ಲೋಕಸಭೆಗೆ ಉತ್ತರ ಕೆನರಾದಿಂದ ಆಯ್ಕೆಯಾದರು.

ಇತಿಹಾಸ 
ಜೋಕಿಮ್ ಆಳ್ವ ಉಡುಪಿ ಜಿಲ್ಲೆಯ ಬೆಲ್ಲೆನಿಂದ ಮಂಗಳೂರಿನ ಕ್ಯಾಥೊಲಿಕ್ ಕುಲದ ಆಲ್ವಾ-ಭಟ್ಗೆ ಸೇರಿದವರಾಗಿದ್ದಾರೆ.  ಅವರು ಎಲ್ಫಿನ್ಸ್ಟೋನ್ ಕಾಲೇಜಿನಲ್ಲಿ, ಮುಂಬಯಿ ಸರ್ಕಾರಿ ಲಾ ಕಾಲೇಜ್ ಮತ್ತು ಮುಂಬಯಿ ಯ ಜೆಸ್ಯೂಟ್ ಸೇಂಟ್ ಕ್ಸೇವಿಯರ್ ಕಾಲೇಜ್ನಲ್ಲಿ ಶಿಕ್ಷಣ ಪಡೆದರು.

1928 ರಲ್ಲಿ, ಆಲ್ವ ಐವತ್ತು ವರ್ಷದ ಬಾಂಬೆ ಸ್ಟೂಡೆಂಟ್ಸ್  ಬ್ರದರ್ಹುಡ್ . ಕಾರ್ಯದರ್ಶಿಯಾಗಿ ನೇಮಕಗೊಂಡ ಮೊದಲ ಕ್ರಿಶ್ಚಿಯನ್.ಖುರ್ಷೆಡ್ ನರಿಮನ್ ಜೊತೆಗೆ, ಎಚ್.ಡಿ. ರಾಜಾ ಮತ್ತು ಸೋಲಿ ಬಾಟ್ಲಿವಾಲಾ ಅವರು ಬಾಂಬೆ ಯುವ ಸಂಘದ ಪ್ರವರ್ತಕರಾಗಿದ್ದರು. 1930 ರಲ್ಲಿ, ಆಲ್ವಾ ಕ್ರಿಶ್ಚಿಯನ್ ಸಮುದಾಯವನ್ನು ಸ್ವಾತಂತ್ರ್ಯ ಸಂಗ್ರಾಮಕ್ಕೆ ಸೆಳೆಯುವ ಗುರಿಯೊಂದಿಗೆ ರಾಷ್ಟ್ರೀಯತಾವಾದಿ ಕ್ರಿಶ್ಚಿಯನ್ ಪಕ್ಷವನ್ನು ಸ್ಥಾಪಿಸಿದರು. ಕ್ಯಾಥೋಲಿಕ್ ಸ್ಟೂಡೆಂಟ್ಸ್ ಯೂನಿಯನ್ ನಲ್ಲಿ ಇತರ ಸಮುದಾಯದ ವಿದ್ಯಾರ್ಥಿಗಳಿಗೆ ಅದರ ಬಾಗಿಲುಗಳನ್ನು ತೆರೆದುಕೊಳ್ಳುವಂತೆ ಒತ್ತಾಯಪಡಿಸುವ ಸಲುವಾಗಿ ಅವರನ್ನು ಸೆಂಟ್ ಕ್ಸೇವಿಯರ್ ಕಾಲೇಜಿನಿಂದ ಹೊರಹಾಕಲಾಯಿತು. 1937 ರಲ್ಲಿ, ಆಳ್ವ ಜವಾಹರಲಾಲ್ ನೆಹರೂ ಅವರು ಉದ್ದೇಶಿಸಿ ಬಾಂಬೆಯಲ್ಲಿ ನಡೆದ ಕ್ರೈಸ್ತರ ದೊಡ್ಡ ಸಭೆ ನಡೆಸಿದರು. ಅವರು ಬರ್ಡೋಲಿ ಸತ್ಯಾಗ್ರಹದಲ್ಲಿ "ನೋ-ಟ್ಯಾಕ್ಸ್" ಪ್ರಚಾರವನ್ನು ಸಕ್ರಿಯವಾಗಿ ತೊಡಗಿಸಿಕೊಂಡರು ಮತ್ತು ವಾರ್ ಕೌನ್ಸಿಲ್ನ ಡಿಕ್ಟೇಟರ್ ಆಗಿ ನೇಮಕಗೊಂಡರು.

ರಾಜದ್ರೋಹದ ಆರೋಪದ ಮೇಲೆ ಬ್ರಿಟಿಷ್ ಭಾರತೀಯ ಅಧಿಕಾರಿಗಳು ಎರಡು ಬಾರಿ ಇವರನ್ನು ಜೈಲಿಗೆ ಹಾಕಲಾಯಿತು, ಆಳ್ವಾ ವಲ್ಲಭಭಾಯಿ ಪಟೇಲ್, ಜಯಪ್ರಕಾಶ್ ನಾರಾಯಣ್, ಮೊರಾರ್ಜಿ ದೇಸಾಯಿ ಮತ್ತು ಜೆ.ಸಿ. ಕುಮಾರಪ್ಪರಿಗೆ ಜೈಲು ಸಹವರ್ತಿಯಾಗಿದ್ದರು. 1934 ರಲ್ಲಿ, ಮಹಾತ್ಮ ಗಾಂಧಿ ಅವರು ತಮ್ಮ ಆರಂಭಿಕ ಬಿಡುಗಡೆಯಿಂದ ಯೆರ್ವಾಡಾ ಜೈಲಿನಲ್ಲಿ ತಪ್ಪಿಸಿಕೊಂಡಿದ್ದಾರೆಂದು ತಿಳಿಸಲು ಆಲ್ವಾಗೆ ಪತ್ರವೊಂದನ್ನು ಬರೆದರು.

ನಾಸಿಕ್ ಜೈಲಿನಲ್ಲಿ, ಆಳ್ವಾ  ಎರಡು ಪುಸ್ತಕಗಳನ್ನು ಬರೆದಿದ್ದಾರೆ: ಮೆನ್ ಮತ್ತು ಹಿಂದೂಸ್ತಾನ್ ಮತ್ತು ಭಾರತೀಯ ಕ್ರಿಶ್ಚಿಯನ್ನರ ಸೂಪರ್ಮೆನ್ ಮತ್ತು ರಾಷ್ಟ್ರೀಯತೆ. ಇಬ್ಬರೂ ಹಸ್ತಪ್ರತಿಗಳು ಜೈಲು ಅಧಿಕಾರಿಗಳಿಂದ ವಶಪಡಿಸಲ್ಪಟ್ಟಿವೆಯಾದರೂ, ಹಿಂದೂಸ್ತಾನ್ನ ಮೆನ್ ಮತ್ತು ಸೂಪರ್ಮೆನ್ ತರುವಾಯ ಮರು-ಕರಡು ಮತ್ತು 1943 ರಲ್ಲಿ ಪ್ರಕಟಗೊಂಡಿತು.

1937 ರಲ್ಲಿ, ಅಲಹಾ ಅಹಮದಾಬಾದ್ನ ಗುಜರಾತಿ ಪ್ರೊಟೆಸ್ಟೆಂಟ್ ಮತ್ತು ಸೇಂಟ್ ಕ್ಸೇವಿಯರ್ ಅವರ ಇಂಡಿಯನ್ ವುಮೆನ್ಸ್ ಯೂನಿವರ್ಸಿಟಿ ಕಾಲೇಜಿನಲ್ಲಿ ಇಂಗ್ಲಿಷ್ ಪ್ರಾಧ್ಯಾಪಕರಾಗಿದ್ದ ವಯೊಲೆಟ್ ಹರಿಯನ್ನು ವಿವಾಹವಾದರು. ರಾಷ್ಟ್ರೀಯ ರಾಜಕಾರಣದಲ್ಲಿ  ವಯೊಲೆಟ್  ಕೂಡಾ ಸಕ್ರಿಯಗೊಳ್ಳುತ್ತದೆ.

ಸ್ವಾತಂತ್ರ್ಯಾನಂತರ, ಆಲ್ವಾ ಬಾಂಬೆ ಶೆರಿಫ್ ಆಗಿ 1949 ರಲ್ಲಿ ನೇಮಕಗೊಂಡರು. 1950 ರಲ್ಲಿ ಅವರು ಭಾರತದ ಪ್ರಾಂತೀಯ ಸಂಸತ್ತಿನಲ್ಲಿ ಪ್ರವೇಶಿಸಿದರು. ಅವರು 1952 ಮತ್ತು 1957 ಮತ್ತು 1962 ರಲ್ಲಿ ಉತ್ತರ ಕನರಾದಿಂದ ಲೋಕಸಭೆಗೆ ಆಯ್ಕೆಯಾದರು.  1952 ರಲ್ಲಿ, ವಯಲೆಟ್ ರಾಜ್ಯಸಭೆಗೆ ಚುನಾಯಿತರಾದರು ಮತ್ತು ವಯಸ್ಕರ ಫ್ರ್ಯಾಂಚೈಸ್ ಅಡಿಯಲ್ಲಿ ಪಾರ್ಲಿಮೆಂಟ್ಗೆ ಚುನಾಯಿತರಾದ ಮೊದಲ ದಂಪತಿಯಾಯಿತು. ಭಾರತ ಸರಕಾರ ನವೆಂಬರ್ 2008 ರಲ್ಲಿ ದಂಪತಿಗಳನ್ನು ನೆನಪಿಸುವ ಒಂದು ಅಂಚೆಚೀಟಿ ನೀಡಿತು.

ವೈಯಕ್ತಿಕ ಜೀವನ 
ಜೋಕಿಮ್ ಮತ್ತು ವಯಲೆಟ್  ಆಳ್ವಾ ಇಬ್ಬರು ಗಂಡುಮಕ್ಕಳು, ನಿರಂಜನ್ ಮತ್ತು ಚಿತ್ತರಂಜನ್, ಮತ್ತು ಮಗಳು, ಮಾಯಾ.

ಉಲ್ಲೇಖಗಳು 

ಸ್ವಾತಂತ್ರ್ಯ ಹೋರಾಟಗಾರರು
ಪವಾಡ ಪುರುಷ ಅಡಿವೆಪ್ಪ ಮಹಾರಾಜರು

ಮನುಷ್ಯನ ಜೀವನ ಸಾರ್ಥಕಕ್ಕೆ ಜ್ಞಾನ, ಭಕ್ತಿ ಅತ್ಯಂತ ಅವಶ್ಯಕ. ಭಕ್ತಿ, ಜ್ಞಾನದ ಮೂಲವೇ ಗುರು. ಅಂತಹ ಗುರುವಿನ ಮಾರ್ಗದರ್ಶನದಲ್ಲಿ ಬೆಳೆದು, ನಡೆದಾಡುವ ದೈವವಾ
ದವರು ಕಾಮನಕೇರಿ-ಬೂದಿಹಾಳದ ಗುರುಸಿದ್ಧ ಪುರುಷ ಅಡಿವೆಪ್ಪ ಮಹಾರಾಜರು.

ಜನನ

ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಕಾಮನಕೇರಿ-ಬೂದಿಹಾಳ ಗ್ರಾಮದಲ್ಲಿ 1927ರಲ್ಲಿ ಗದಿಗೆಪ್ಪ, ಶಂಕ್ರಮ್ಮ ದಂಪತಿ ಉದರದಲ್ಲಿ ಇವರು ಜನ್ಮ ತಾಳಿದರು.

ಸಾಕ್ಷಾತ್‌ ದರ್ಶನ

ಬಾಲ್ಯದಲ್ಲಿ ಕುರಿ ಕಾಯುವ ಕಾಯಕದಲ್ಲಿ ತೊಡಗಿದ್ದ (8ನೇ ವಯಸ್ಸಿನಲ್ಲಿ) ಅಜ್ಜರಿಗೆ ಬಾಗಲಕೋಟ ಜಿಲ್ಲೆಯ ಬೀಳಗಿ ತಾಲ್ಲೂಕಿನ ಕಮದಾಳ ಕರಿಸಿದ್ಧನ ಸಾಕ್ಷಾತ್‌ ದರ್ಶನವಾಗುತ್ತದೆ. ಅಂದಿನಿಂದ ಅವರ ಹಾವಭಾವ ಕೇವಲ ಡೊಳ್ಳು ಬಾರಿಸುವ ರೀತಿಯಲ್ಲಿ ಕುಣಿಯ ತೊಡಗಿದನ್ನು ಕಂಡು, ಮನೆಯವರು ಗಾಬರಿಗೊಳ್ಳುತ್ತಾರೆ. ಆಗ ನಾನು ಕಮದಾಳದ ಕರಿಸಿದ್ಧನಿದ್ದೇನೆ ಎಂದು ನುಡಿಯುತ್ತಾರೆ.

ಕೆಲ ವರ್ಷಗಳ ನಂತರ ಬಾಗಲಕೋಟ ಜಿಲ್ಲೆಯ ಬೀಳಗಿ ತಾಲ್ಲೂಕಿನ ಕಮದಾಳದ ಕರಿದೇವರ ಪಟ್ಟದ ಆಳಾಗಿ ದುಡಿದು, 13 ದಿನದ ಮಗುವನ್ನು ಮಾತನಾಡಿಸಿದ ಸಿದ್ದಪ್ಪ ಮುತ್ಯಾರ ತರುವಾಯ ಮಠಕ್ಕೆ ಯಾರು? ಎಂದು ಭಕ್ತಕೋಟಿ ಕೇಳಿದಾಗ, ಮುಂದೆ ಡೋಣಿ ನಾಡಿನಲ್ಲಿ ಕರಿದೇವರ ಆಳ ಹುಟ್ಟಿ ಬರ್ತೈತಿ. ಅವರ ನಾಮ ಅಡಿವೆಪ್ಪ ಎಂದೈತಿ, ಅವ ಬಂದು ಕೃಷ್ಣೆ ನದಿಯಿಂದ ಭೀಮಾ ನದಿವರೆಗೆ ನಾಡಿನ ಉದ್ದಗಲಕ್ಕ ಮಠ ಬೆಳಿಸ್ತಾನ. ಬಡವನಿಗೆ ಭಾಗ್ಯ, ಬಂಜೆಗೆ ಮಕ್ಕಳು, ಮೂಕರಿಗೆ ಮಾತು, ಅಂಧರಿಗೆ ಕಣ್ಣು ಕೊಡುವ ಶಿವನಾಗಿ ಬರ್ತಾನ ಅಂತ ಹೇಳಿ ಜೀವ ತ್ಯಜಿಸಿದ್ದರು.

ಪ್ರಳಯ

ದೇಶದ ಹಾಗೂ ಜಗತ್ತಿನ ಭವಿಷ್ಯವಾಣಿಯನ್ನು ಪ್ರತಿ ವರ್ಷ ಯುಗಾದಿ ಹಬ್ಬದ ದಿನ ಅಡಿವೆಪ್ಪ ಮಹಾರಾಜರು ನುಡಿಯುತ್ತಾರೆ. ಅವರು ನುಡಿದಂತೆ ಜಗತ್ತು ನಡೆದಿದೆ ಎಂಬುದು ಜನರ ನಂಬಿಕೆ. 9.9.1999ಕ್ಕೆ ಪ್ರಳಯ ಆಗಲಿದೆ ಎಂದು ಕೆಲವರು ಪುಕಾರು ಎಬ್ಬಿಸಿದ್ದರು. ಆಗ ಅಡಿವೆಪ್ಪ ಅಜ್ಜರು ಏನೂ ಆಗುವುದಿಲ್ಲ. ಧನಿಕರು, ರೈತರಿಗೆ ಮಳಿ–ಬೆಳಿ ಚಲೋ ಆಗತೈತಿ ಅಂದಿದ್ದರು. ಅವರು ನುಡಿದಂತೆ ಅವಘಡ ಸಂಭವಿಸಲಿಲ್ಲ.

ದೇವಸ್ಥಾನ

ಸಂಕಷ್ಟ ಹೇಳಿಕೊಂಡು ಬಂದ ಭಕ್ತರಿಗೆ ಪರಿಹಾರ ನೀಡುವ ಜತೆಗೆ ಕಮದಾಳದಲ್ಲಿ ಕರಿಸಿದ್ಧೇಶ್ವರರ ಭವ್ಯವಾದ ದೇವಸ್ಥಾನ ಕಟ್ಟಿಸಿದರು. ನಂತರ ರಾಜ್ಯದಲ್ಲಿಯೇ ಎತ್ತರದ ಮಹಲಗಂಭ (ದೀಪಗಂಭ)ವನ್ನು ಬೀರಕಬ್ಬಿಯಲ್ಲಿ ಸ್ಥಾಪಿಸಿದರು. ಶಿವಣಗಿ, ಕಾಮನಕೇರಿ-ಬೂದಿಹಾಳ, ಇವಣಗಿ, ರಾಮನಹಟ್ಟಿ, ಕೊಪ್ಪ, ಗಿರಿಸಾಗರ ಸೇರಿದಂತೆ ಹತ್ತು ಹಲವು ಗ್ರಾಮಗಳಲ್ಲಿ ಮಸೀದಿ, ಮಂದಿರ ನಿರ್ಮಾಣಕ್ಕೆ ಕಾರಣಿಕರ್ತರಾಗುವ ಮೂಲಕ ಸರ್ವಧರ್ಮದ ಪರಿಪಾಲಕರಾಗಿದ್ದಾರೆ ಅಡಿವೆಪ್ಪ ಮಹಾರಾಜರು.

ಉಲ್ಲೇಖಗಳು

ಬಸವನ ಬಾಗೇವಾಡಿ ತಾಲ್ಲೂಕು

ವಿಜಯಪುರ ಜಿಲ್ಲೆ

ಕರ್ನಾಟಕ
ಸಿಂದಗಿ ತಾಲ್ಲೂಕಿನ ಹಳ್ಳಿಗಳು

ಬಸವನ ಬಾಗೇವಾಡಿ ತಾಲ್ಲೂಕಿನ ಹಳ್ಳಿಗಳು
ಬಿಜಾಪುರ ಜಿಲ್ಲೆ
ಒಕ್ಕಣೆ

ಒಕ್ಕಣೆ ಎಂದರೆ ಸಿಪ್ಪೆ/ಹೊಟ್ಟುಗಳು ಮತ್ತು ಹುಲ್ಲುಗಳಿಂದ (ಧಾನ್ಯವು ಅದಕ್ಕೆ ಜೋಡಣೆಗೊಂಡಿರುತ್ತದೆ) ಧಾನ್ಯದ (ಅಥವಾ ಇತರ ಬೆಳೆಯ) ತಿನ್ನಲರ್ಹ ಭಾಗವನ್ನು ಸಡಿಲಗೊಳಿಸುವ ಪ್ರಕ್ರಿಯೆ. ಧಾನ್ಯ ತಯಾರಿಕೆಯಲ್ಲಿ ಇದು ಕೊಯ್ಲಿನ ನಂತರ ಮತ್ತು ಕೇರುವಿಕೆಯ (ಇದು ಧಾನ್ಯವನ್ನು ಹೊಟ್ಟಿನಿಂದ ಪ್ರತ್ಯೇಕಿಸುತ್ತದೆ) ಮೊದಲಿನ ಹಂತ. ಒಕ್ಕಣೆಯು ಧಾನ್ಯದಿಂದ ತೌಡನ್ನು ತೆಗೆಯುವುದಿಲ್ಲ. ಒಕ್ಕಣೆ ನೆಲದ ಮೇಲೆ ಬಡಿಗೋಲನ್ನು ಬಳಸಿ ಧಾನ್ಯವನ್ನು ಹೊಡೆದು ಒಕ್ಕಣೆಯನ್ನು ಮಾಡಬಹುದು. ಗಟ್ಟಿಯಾದ ಮೇಲ್ಮೈ ಮೇಲೆ ಹರಡಿದ ಧಾನ್ಯದ ಮೇಲೆ ಕತ್ತೆಗಳು ಅಥವಾ ಎತ್ತುಗಳನ್ನು ವರ್ತುಲಾಕಾರದಲ್ಲಿ ನಡೆಸುವುದು ಒಕ್ಕಣೆಯ ಮತ್ತೊಂದು ಸಾಂಪ್ರದಾಯಿಕ ವಿಧಾನವಾಗಿದೆ. ಇದರ ಒಂದು ಆಧುನಿಕ ರೂಪಾಂತರದಲ್ಲಿ ಕೆಲವು ಪ್ರದೇಶಗಳಲ್ಲಿ ಗ್ರಾಮೀಣ ರಸ್ತೆಯ ಮೇಲ್ಮೈ ಮೇಲೆ ಧಾನ್ಯವನ್ನು ಹರಡುವುದು, ಇದರಿಂದ ಸಾಗುವ ವಾಹನಗಳ ಚಕ್ರಗಳಿಂದ ಧಾನ್ಯದ ಒಕ್ಕಣೆಯಾಗುತ್ತದೆ.

ಕೈ ಒಕ್ಕಣೆಯು ಶ್ರಮದಾಯಕವಾಗಿತ್ತು, ಮತ್ತು ಒಂದು ಬುಷಲು ಗೋಧಿ ಸುಮಾರು ಒಂದು ಗಂಟೆ ತೆಗೆದುಕೊಳ್ಳುತ್ತಿತ್ತು. ೧೮ನೇ ಶತಮಾನದ ಕೊನೆಯ ಭಾಗದಲ್ಲಿ, ಒಕ್ಕಣೆಯು ಯಾಂತ್ರೀಕೃತವಾಗುವುದಕ್ಕೆ ಮೊದಲು, ಕೃಷಿ ಶ್ರಮದ ಸುಮಾರು ನಾಲ್ಕನೇ ಒಂದು ಭಾಗ ಇದಕ್ಕೆ ಮೀಸಲಾಗಿತ್ತು. ಒಕ್ಕಣೆಯ ಕೈಗಾರಿಕೀಕರಣವು ೧೭೮೬ರಲ್ಲಿ ಸ್ಕಾಟ್ಲಂಡ್‍ನ ಆ್ಯಂಡ್ರ್ಯೂ ಮೆಯ್ಕಲ್ ಮಾಡಿದ ಒಕ್ಕಣೆ ಯಂತ್ರದ ಆವಿಷ್ಕಾರದೊಂದಿಗೆ ಆರಂಭವಾಯಿತು. ಇಂದು, ಅಭಿವೃದ್ಧಿಹೊಂದಿದ ಪ್ರದೇಶಗಳಲ್ಲಿ, ಒಕ್ಕಣೆಯನ್ನು ಬಹುತೇಕವಾಗಿ ಯಂತ್ರದಿಂದ ಮಾಡಲಾಗುತ್ತದೆ, ಸಾಮಾನ್ಯವಾಗಿ ಸಂಯುಕ್ತ ಕಟಾವು ಯಂತ್ರ ಬಳಸಿ. ಇದು ಧಾನ್ಯವು ಗದ್ದೆಯಲ್ಲಿ ಇನ್ನೂ ಇರುವಾಗಲೇ ಅದನ್ನು ಕಟಾವು ಮಾಡಿ, ಒಕ್ಕಣೆ ಮಾಡಿ ಕೇರುತ್ತದೆ. ಧಾನ್ಯವನ್ನು ಕಣಜ ಅಥವಾ ಹಗೇವುಗಳಲ್ಲಿ ಸಂಗ್ರಹಿಸಿಡಬಹುದು.

ಸಾಂಪ್ರದಾಯಿಕವಾಗಿ ಒಕ್ಕಣೆ ಕೂಟವು ಸ್ಥಳೀಯ ಜನರು ಒಟ್ಟು ಸೇರಿ ಕೈಜೋಡಿಸಿ ಆ ವರ್ಷದ ಒಕ್ಕಣೆಯನ್ನು ಮುಗಿಸುವ ಕೂಟವಾಗಿತ್ತು. ಅಂತಹ ಕೂಟಗಳು ಕೆಲವೊಮ್ಮೆ ಹಬ್ಬಗಳು ಅಥವಾ ದೊಡ್ಡ ಸುಗ್ಗಿ ಹಬ್ಬಗಳಲ್ಲಿನ ಘಟನೆಗಳಾಗಿದ್ದವು. ಇಂದು ಅದರ ಮೂಲ ಉದ್ದೇಶವು ಹೆಚ್ಚಾಗಿ ತ್ಯಕ್ತವಾದರೂ, ಹಬ್ಬದ ಸಂಪ್ರದಾಯವು ಹಿಂದಿನದನ್ನು ಸ್ಮರಿಸುವ ಕೆಲವು ಆಧುನಿಕ ಉದಾಹರಣೆಗಳಲ್ಲಿ ಇನ್ನೂ ಉಳಿದಿದೆ. ಇದರಲ್ಲಿ ಬಯಲು ಮಾರುಕಟ್ಟೆಗಳು, ಹಂದಿ ಹಿಡಿಯುವ ಆಟಗಳು ಮತ್ತು ಕುಣಿತಗಳು ಸೇರಿವೆ.

ಉಲ್ಲೇಖಗಳು

ಕೃಷಿ
ರಾಷ್ಟ್ರೀಯ ಚಲನಚಿತ್ರ ಪ್ರಶಸ್ತಿಯ ಶ್ರೇಷ್ಠ ನಟ ಪ್ರಶಸ್ತಿ

Key